text:
Geus tara ngadéngé sora turaés atawa sora tonggorét nganteur surupna panon poé. Wanci sariak layung taya bédana jeung wanci carangcang tihang, mulan-malén kandaraan ngagerung sapaparat jalan. Estuning wanci geus teu bisa dibédakeun ku tanda-tanda alam. Nyaan, kaayaan hirup di kota jauh mela-melu jeung kaayaan hirup di lembur. Idek liher di lembur anu sakitu réhé comrék, tiis ceuli hérang mata. Cai cur-cor ngagenyas ngocor ti girang ka hilirkeun.
Cihcir nihtir, bebence rabeng luhureun tangkal, dibarung ku sada caricangkas nu silih sambat jeung baturna. Kalong gégér sing gayabag, napuk dina tangkal loa. Sora-sora nu ayeuna kasilib ku sora duk-dok tatangkalan nu dituar, sora mesin setum nu ngadudud mémérés jalan nu legok balas katinggang cihujan. Cileuncang teu daék orot, nyurung-nyurung runtah nu ngahunyud dina susukan. Teu kalis saat, mangsa hujan ngecrek cai hanjat tina talun, nguyumbang di palataran. Lain ukur bécék deui, seseringna jadi banjir, jadi caah. Mawa sasalad nu kacida lobana keur balaréa.
Satadina ujang téh atoh ema diajak nyaba ka kota, hayang ginding bari loba luang. Ulah kurung batok siga nu lian. Tapi geuning jauh ti ema hirup lain nambahan senang. Tanaga dipeleter bari hasilna teu pira. Hasil-hasilna mah éta ogé, ngan édas sakumaha waé lobana tara ieuh ngarasa kaleuleuwihi bisa méré mawéh atawa bisa heureut neundeun. Estuning ujang gawé geus béak déngkak, ngusahakeun hirup sangkan senang. Tapi geuning jauh pisan tina panyangka. Méméhna ngarasa kataji pédah ujang biasa diajak nganjang ka unggal lembur bari didegdeg dihiap-hiap. Lila-lila ujang jadi tongtonan. Mindeng pada nyurakan. Ongkoh maranehna resep ningali ujang, ngan orokaya mun ujang nyampeurkeun kalahka sok paburiak. Malah nu sing jarerit oge aya. Budak leutik mah sok hing teh ceurik, ngawiwiw dina aisan indungna terus nyusup ménta disusuan. Ari nempo nu kitu ujang sok terus inget ka ema. Hayang nyusu deui ka ema. Najan enya susu lanyéd, tapi dina dada ema ujang ngarasa tingtrim.
Apan ujang teh hayang nyobaan diajar usaha basa harita indit teu bébéja. Ujang hayang diajar ngumbara. Satadina ujang lunta sakaparan-paran, nuturkeun indung suku teh hayang bisa nulung ka indung. Ema teu sirikna notog-notog manéh mélaan sangkan anak kaparaban. Sok teu téga ningal ema ngadua-duakeun huap. Anak reuay parabaneun, géntél kéak bari euweuh batur pakumaha. Tuda ema nyaah ka ujang siga ka orok karak borosot, ditatap, diusap, teu sirikna dicokcrokkan unggal waktu ku kadeudeuh. Aya genah aya ragab ari ema geus nanangkeup ujang téh. Ema mah siga embung boga anak gancang gedé, gancang macakal hirup sorangan.
Saprak diajak ulin rada jauh ti imah, ujang beuki panasaran, hayang ngalaman hirup nempo rupa-rupa kamonésan. Pangrasa ujang, ema bakal atoh lamun ningali ujang loba kamajuan. Ujang ayeuna geus robah ema. Meureun ieu nu disebut hirup sabenerna. Kudu usaha sangkan nyawa betah nyangsang dina badan. Teu nyangka sacongo buuk bakal hirup aya dina jero kurungan. Teu bébas siga sasari ujang téh ema. Di lembur sok sagala nyampak da ema bakating ku getén kanu jadi anak. Sagala kari top. Ema sok neuteup ceuleumeut lamun ujang sasarap, siga anu reueus ningali anak ponyo barang dahar. Eumh, ayeuna mah ujang ukur bisa nungguan sapaméréna ti dunungan.
Mun ema ningali ujang ayeuna, pasti ema bakal kalinglap ku anak sorangan. Ujang geus pinter ema, da diajar unggal rénghap. Getol solat tara jauh ti sajadah sok sanajan aya di jalan, bisa naék motor, dina waktuna kudu maén titér oge bisa, nari topéng, ngagitar, ah naon waé ogé geuning bisa ema ari leukeun diajar mah. Hirup ujang tara jauh ti kendang ema, da éta mah hiji tanda yén hirup téh kudu bisa mawa diri, sarua jeung ngibing anu kudu nincak kana wirahma. Sareundeuk saigel teh apan kudu aya dina bener. Lamun nogéncang bisi katelah cul dogdog tinggal igel.
Ngadago-dago waktu sangkan ujang bisa balik ka lembur, tapi geuning léngkah kalah beuki jauh. Bari ujang ayeuna teu bisa balik sorangan da rumasa teu nyaho jalan. Bongan tadina lunta sakaparan-paran. Ujang teh sono ka ema, hayang ngagéléhé dina lahunan ema. Sono disaliksik bari diusapan sirah. Rido ujang digalendut ku ema. Da ema mah céréwéd ogé kawantu ku nyaah. Ujang henteu ngarasa nyeri hate basa ku ema rada digetrik. Ujang lain pundung atawa ngarasa ditundung basa miang rebun-rebun. Mémang teu ngabibisani rada teu genah haté basa disapirakeun ku si Ranggé nu huntuna ranggéténg. Loba diléléwé ku papada babaturan cenah ujang téh anak bawang. Tara kabawa jadi balad lamun keur waktuna aya raraméan di lembur. Ngan ka ema ujang bisa nepikeun sagala karungsing haté. Ngan ka ema ujang bisa percaya. Ayeuna jauh ti ema, beuki karasa nu nyaah ka ujang téh ngan ema.
Lamun ditengetan anu gemet, hirup ujang téh ayeuna teu bisa leupas tina kadali nu séjén. Ujang kudu nurut dititah diituh-étah, cukup ku pangenyed jeung panyeprét. Lamun ujang dongko bari ngahormat ka nu ngariung di hiji tempat, saréréa emprak atoh ningali ujang boga kasopanan. Lamun ujang solat, nu nempo oge ngarasa reueus. Nu seuri ager-ageran, silih tunjuk silih sigeung jeung nu deukeut, bari metakeun naon-naon anu bieu dilakukeun ku ujang. Teu ieuh ngarasa éra atawa sieun nyigeung parasaan. Da anggapan maranéhna ujang mah teu boga rasa, teu boga kaera. Ema ujang teh pan matak pinter kana sagala oge pédah ujang boga rasa. Ngan nu ngabédakeun téh tina basa. Ujang teu bisa kedal ucap ngébréhkeun rasa. Ngan ukur ku réngkak pari polah.
Ujang kudu séhat tur nunjukkeun karumasa ku rasa senang. Motah bari bisa nunjukkeun rasa bagja pikeun jalma réa. Ujang kadang-kadang maké kedok atawa topi keur nyumputkeun cimata nu ngagarendang. Leuwih loba cimata nu kateureuy nu nyelek kana angen. Leuwih loba deui getih anu teu dipirosea ku kasarakahan manusa. Ema, tingali suku ujang ayeuna manjangan, teu petekel. Nu biasana leumpang égang atawa ngagégag ayeuna kudu perténtang. Luncat kana motor ngabiur ka tengah jalan sabot lampu setopan beureum teu ieuh jadi matak diudag polisi. Ujang, anak ema, ayeuna gagah. Aya éta gé hayang mantuan polisi nartibkeun jalan raya, atawa mantuan amang-amang tukang parkir, prat-prit niup piriwit. Leuh, hésé ema, da biwir ujang rubak, inggis piriwit kateureuy.
Poe ieu ujang téh ngarasa capé ema. Da jeung enyana atuh, ujang mah teu bisa barang dahar balakecrakan siga batur. Dahar nungguan sapaméréna. Ti poé ka poé, kadaharan nu aya ngan éta-étana, ukur cau jeung kacang suuk. Dina waktuna ujang capé hayang saré, tetep kudu barang gawé, kapaksa dilakonan, daripada kudu nandangan lapar diparak pada ngantep. Malah sakapeung mah ujang sok diceprét. Ujang rumasa ema, hirup kudu bisa muhapékeun diri. Manakitu ogé geus nasib ujang nu kuat. Nasib nu moal bisa dirobah deui da geus kitu kakuduanana.
Ema ulah geruh lamun engké ema nyaho naon pagawéan ujang di kota. Bisi ema nandang wiwirang. Ujang mah ngan hiji cita-cita hayang bisa nyenangkeun ema. Lamun ema aya di dieu, meureun ema bakal ceurik balilihan ningali ujang pada nanggap, ningali ujang kudu papanasan di parapatan, di lampu setopan. Teu saeutik jelema nu ngarasa kahibur ku kalakuan ujang ema, bari sung-song méré duit kana dudukuy nu dikurilingkeun ku ujang. Ujang tetep inget kana papagah ema, ulah ngahinakeun diri hayang dipikarunya ku deungeun. Hirup kudu daék usaha sorangan. Tapi nya kitu téa, ceuk ujang ogé ema ulah nyeri haté ningali kaayaan ujang ayeuna.
Nincak aspal dina morérétna panon poé kacida panasna. Da ujang mah teu bisa disendal. Baju mah bisa ganti unggal poé kadang-kadang mah sok hayang teu dibaju ujang mah lah. Sok asa riged awak ari bajuna buni teuing teh. Hayang jiga di lembur wé ku ema mah tara digarah-geureuh teu dibaju sabot hareudang atawa najan salawasna ogé. Ujang kudu apal waktu iraha kudu ngahibur nu ngaliwat di jalan. Da geuning sanajan aya lampu setopan, anu teu tartib mah angger aya. Ujang kudu ati-ati ema. Sabenerna ujang ogé sieun atuh nénjo mobil, motor pasulibreng siga nyiruan, teu eureun-eureun. Singsuliwer siga siraru onaman gancang ngaberikna bari ngeunah didahar. Ku éngang mah apan matak buncunur.
Tah ema ulah jadi leutik haté, lamun engké ema apal naon pagawéan ujang. Ujang ngadogér ema. Ujang jadi dogér. Ulah sedih nya ema, ujang geus ngawiwirang ema. Pan ceuk ema oge turunan ema mah cadu kudu daék hirup dina pangawasa deungeun. Sabab lamun hirup geus aya dina kakawasaan batur bakal hésé ngalepaskeun diri, bakal hésé néang kabagjaan diri. Nyaan, bener pisan caritaan ema, ayeuna kabuktikeun pisan ku ujang.
Ayeuna ujang geus sawawa, geus bisa ningali kalawan écés ka sasama. Aya cawéné nu siga ema, ujang resep ka manéhna. Tapi nya kitu téa deui bae. Ujang teu bisa kumaha. Da itu ogé ngan bisa aprek-aprekkan, hésé padeukeut jeung ujang, ukur bisa silih rérét ti kajauhan, kadang-kadang mah semu anu ngelétan. Ari keur waktuna mareng mah. Ujang jeung si nyai teh sok babarengan. Malah sok pada ngalejokeun ujang kudu ngarayu si nyai di hareupeun jelema loba, niru-niru kumaha carana nyium lebah embun-embunan. Tapi da si nyai mah wanteran, biwirna teu sirikna manyun, nyosor hayang dicium ku ujang. Aduh, ema lain genah pada ngalalajoan mah. Jauh pisan tinu disebut mesra. Pada nyurakan, diayeuh-ayeuh téh si nyai mah sok kalahka ngahajakeun. Ngagieut-gieut bujur nampeu hareupeun beungeut ujang, ema. Ujang mah sok éra parada, ripuh nyumputkeun beungeut ema lamun kudu aya adegan hot jeung si nyai di sisi jalan. Eta da si nyai mah boga kamonésan make kudu mukakeun seléting atawa nyingsatkeun erokna bari tutunjuk kana palangkakan sagala.
Padahal ujang mah hayang kitu-kieu jeung si nyai teh lain dinu nembrak. Hayang dinu buni. Malar karasa nikmatna. Ujang moal milih-milih rupa, mindah-mindah rasa. Da geuning sagala rupa nu aya di si nyai sarupa jeung ema. Ngan bedana teh si nyai mah leuwih wantér, jeung siga rada teu boga kaéra. Make papakéan bur-bér, diréndaan, ditarétés benang emas, reunceum ku kangkalung jeung gelang, beubeur beureum dirantéan. Béda sotéh meureun pédah gaul di kota.
Naon bedana atuh ema, ujang oge boga kahayang hirup tingtrim dina laki-rabi. Ulah hayoh waé dipeleter kudu ngusahakeun hirup maranéhna ku kaparigelan ujang jeung si nyai. Ujang hayang indit ti dieu ema, kabur mawa si nyai. Ujang hayang balik ka lembur urang anu liuh ku tatangkalan. Ujang arék nyieun tempat anu buni keur si nyai sina jongjon ngurus anak. Ujang bakal jadi bapa. Ujang mah moal siga bapa ujang anu cruk-crék waé kawin, anak reuay bari embung ngurus. Ujang moal nganyerikeun haté si nyai.
Ujang ukur bisa ngusap dada basa si nyai éjégélér ménta dikawin ku si Rojér. Da éta cenah kairut ku imut kanjut si manéhna. Nu matak dingaranan si Rojér ogé pédah tukang ngarojér beurang peuting, teu kaopan si eta mah. Nempo ban dirojér, nempo tihang listrik ogé hayoh dirojér, malah hayam ogé diudag-udag arek dirojér. Nu matak nyeri haté mah lain pédah si nyai geus embung deui ka ujang, ema. Geuning si nyai mah ongkoh ngomong rék micinta ka ujang saumur hirup tapi sulaya tina jangjina. Malah ka ujang teu kungsi megatkeun duriat ku kecap putus, ujang ukur bati jumerit dina ati, ningali si nyai dirojér ku si Rojér diriung-riung ku jelema réa. Maranéhna surak ayeuh-ayeuhan nenjo si nyai tipepereket nangkeup ka si Rojér. Atuh si Rojér ogé mani asa pangaingna.
Enya Ema jodo mah jorok. Si nyai abong kudu dikersakeun ngajodo jeung ujang. Manéhna datang bari aluman-alimen, nyéléndé bari jeung ogo. Si nyai ménta dihampura téh ku sikep, celepot deui celepot deui nyium kana mata, kana irung bari ngusapan sirah ujang. Teu sirikna nyontrolan, ngongsog menta dipikarunya. Si nyai téh meleg-meleg geus nganyerikeun hate ujang tapi naha bet teu riuk-riuk ngarasa salah. Geus payah dikeureuyeuh ku si Rojer hayoh ayeuna menta ditulungan ku ujang ema. Hayang balik deui ka ujang bari beuteung gundal-gendol mawa anak haram ti si Rojer. Si Rojer mah da najan kasebutna jago kana ngarojer tapi teu boga niat hayang ngabagjakeun si nyai. Ukur pupulur saméméh mantun. Ukur hayang méak-méak karep ka si nyai satungtung suka. Ninggang mangsa nénjo pisenangeun aya dina awak deungeun mah si nyai ditokér bari teu dirérét deui. Geuning estuning anjing belang, anjing hideung, estuning teu melang, teu nineung.
Ujang teu bisa kumaha. Teu wasa ningali nu lungas-lengis bari bureuyeung bulan alaeun. Rasa ngéwa éléh ku rasa nyaah. Meureun duriat téa ngaranna. Si nyai dihiap, sina reureuh. Mana kitu oge si nyai teh geus sadar ngan ujang nu haat miduli ka manéhna ku rasa nyaah jeung rasa heman. Ngan ujang nu bisa dijadikeun tempat panyalindungan anu aman keur manéhna. Nyaan, teu beunang disisilihkeun rasa deudeuh ujang ka si nyai teh lain jijieunan.
Ema, ujang ayeuna gering nangtung ngalanglayung. Mikiran kumaha carana sangkan bisa indit ti ieu tempat. Mawa si nyai balik ka lembur saméméh brol si utun inji. Rék nanya, nanya ka saha. Rék ménta tulung ogé teu bisa. Euweuh batur pakumaha sangkan laksana. Bati karunya nempo si nyai nu ngadadak lungguh, teu pati ponyo kana barang dahar. Awakna geus robah nu tadina lenggik camperenik jadi bukekeng. Suku bareuh, mata celong. Sorot mata siga nu pupus pangharepan. Panonna nu biasana hérang ngagenyas, jadi reueuk ku piceurikeun. Pagawéan si nyai ngan huleng jentul, ngahintul teu bisa ditalék.
Jodo, pati, bagja, cilaka pan geus aya nu nangtukeun ema. Jodo ujang ka si nyai geus ditangtukeun ku nasib. Saha nu nyaho soal pati ema? Ujang bati olohok mata simeuteun basa nempo waruga si nyai geus ngababatang, létahna ngélél kajiret ku ranté nu mangkék dina beuheungna. Matana nu sok biasa dulak-dilak, ayeuna buncelik. Moal boa si nyai téh milu mikiran hayang indit ti ieu tempat nepi ka pondok pangharepan ngeurad beuheung ku beubeur nu biasa dipake dina cangkengna. Lamun enya teh..eumh, tada teuing nyerina kudu nemahan pati ku cara kitu. Nyai..Nyai naha bet luluasan?!
Hayang balik ujang teh ema. Sono ka ema!
Carpon Yanti Sri Budiarti - Majalah Sunda Mangle


c: text/html

text:
Kuda
Kuda (Equus caballus) nya éta sato ingon mamalia ungulata (maké kuku pikeun dampal sukuna), salasahiji ti dalapan spésiés hirup kulawarga Equidae. Ceuk téorina, ieu sato ngalaman évolusi ti sato leutik nepi ka bungkeuleukanana ayeuna salila 45-55 juta taun. Manusa mimiti ngingu kuda kira-kira taun 4500 MM, sarta sumebar 3000 MM; nepi ka sakuliah buana Eurasia kira-kira 2000 MM. Najan ampir sakabéhna hasil doméstikasi, kiwari masih aya kénéh populasi Kuda Przewalski, hiji-hijina kuda liar ('kuda liar' dina harti umum biasana nujul ka kuda anu liar tapi turunan kuda doméstik).[2]
Karakteristik Kuda[édit | édit sumber]
Dedegan kuda payus pisan pikeun lumpat nyingkahan pamangsa, kasaimbanganana alus, naluri lawan atawa lumpat anu kuat, sarta bisa saré boh bari nangtung atawa depa. Belo (anak kuda) disapih ku indungna dina umur sawelas bulan, nincak sawawa dina umur lima taun. Hirupna bisa nepi ka 25-30 taun. Kuda tunggangan biasana mimiti dilatih maké pelana atawa sadel antara umur dua jeung opat taun.
Kuda halis pamulyaan sacara umum dibagi jadi tilu golongan watek: "getih panas" nu lincah jeung tarik lumpatna, "getih tiis" nu kalem tapi tanagana rosa, jeung "getih haneut" nu watekna di antara panas jeung tiis. Kiwari aya leuwih ti 300 rupa kuda hasil pamulyaan nu dikembangkeun pikeun rupa-rupa mangpaat.
Kuda jeung manusa geus dalit ti baheula, di antarana baé dipaké pikeun kagiatan tatanén, olahraga, angkutan, kavaleri, jeung hiburan/kasenian. Lian ti éta, tina awakna ogé diala dagingna, susu, bulu, tulang, jeung nu séjénna pikeun rupa-rupa kaperluan.
Kusabab geus ti jaman baheula jadi kalangenan manusa, loba pisan istilah nu dijieun pikeun ngadadarkeun kuda, di antarana anatomi, hambalan hirup, ukuran, kelir, pemuliaan, jeung kalakuanana.
Baca ogé[édit | édit sumber]
Rujukan[édit | édit sumber]
- Horse (disalin 4 Désémber 2008).
- ↑ Linnaeus, Carolus (1758). Systema naturae per regna tria naturae :secundum classes, ordines, genera, species, cum characteribus, differentiis, synonymis, locis. 1 (10th edition ed.). Holmiae (Laurentii Salvii). p. 73. Retrieved 2008-09-08.
- ↑ Suparman. 2007. Beternak Kuda. Jakarta: Ganeca Exact

robotstxt: allowed

filter: keep


text:
Bapa/ ibu guru anu dipikahormat sareng rerencangan anu dipikacinta, sateuacana hayu urang panjatkeun puji sareng sukur ka gusti Alloh nu maha Esa, anu tos masihan rohmat sarta hidahyana ka urang sadayana. Ku kituna ayeuna urang tiasa ngumpul di tempat ieu.
Hadirin sadayana, Sa teu acana simkuring bade ngucapkeun nuhun ka bapa/ ibu guru anu parantos masihan waktos ka simkuring kangge medarkeun hiji biantara anu judulna “Pangaruh Internet Ka Rumaja”
Hadirin Sadayana, Sateu acan simkuring mitembeyan biantara, simkuring hoyong medarkeun watesan masalah anu bade dibacakeun, nyaeta diantara ; pangaruh internet tina segi positif sareng tina segi negative.
Internet, kecap anu teu asing di jaman ayeuna. Internet tiasa diakses dimana wae, cukup modal hp anu ngabogaan koneksi internet atawa cukup ku ngamodal duit sabaraha rebu perak, ayeuna mah ampir di unggal juru jalan, rek di kota atanapi di desa, ayeuna mah geus loba warung anu ngajual jasa internet atawa anu mana sok disebut “warnet”.
Seueur elmu anu aya di internet nu bisa ku urang dicokot. Sagala informasi naon wae anu aya di internet, informasi eta bisa dicandak kalayan gampang sagampang urang ngabalikeun talapak panangan sareng ngicepkeun soca. Terus naon hubunganna jeung siswa ? tangtu pohara seueurna hubungannana internet di jaman kiwari jeung siswa, sabab siswa heunteu luput tina anu namina informasi sareng elmu. Internet teh nyaeta media anu pang efektifna sarta gampang diakses dimana wae jeung kusaha wae. Sanajan teu bisa dipungkir yen ayeuna kabebasan ieu teh bisa oge disalah gunakeun jeung salah dina narepkeunana. seueur pisan fasilitas internet minangka sarana kriminalitas atanapi asusila.
Rea pisan hal-hal negatif tina internet, salah sahiji contona nyaeta :
Pikeun anu kakara mikawanoh kana internet nyaeta bisa ngabuka situs – situs, gambar – gambar, atawa video – video anu teu sawajarna
Kacanduan gim online nepikeun ka poho kana sagala
Bisa katipu tina iklan – iklan di internet
Tapi aya oge segi positifna :
Siswa bisa neangan informasi anu luwes mun dibanding ngan saukur diuk cicing ngaregepkeun guru nerangkeun
Bisa nambah rerencangan dina jejaring social, jsb
Rumaja nyaeta makhluk anu rentan kanu parobahan di sakurilingna. Rumaja biasana sok nurutkeun anu dominan anu aya disakurilingna. Mangka ti eta alusna lamun urang bisa bijak ngagunakaeun internet keur kamajuan diri sarta pribadi urang sorangan.
Sakitu wae biantara ti simkuring, hatur nuhun atos merhatikeun, akhirul kecap.
Wassalamualaikum wr.wb


text:
Sisindiran téh asalna tina kecap sindir
, anu ngandung harti omongan atawa caritaan anu dibalibirkeun, henteu togmol
. Luyu jeung éta, dina sastra Sunda anu disebut sisindiran téh nyaéta karya sastra nu ngagunakeun rakitan basa kalawan dibalibirkeun. Dina sisindiran, eusi atawa maksud anu dikedalkeun téh dibungkus ku cangkangna. Wangunan sisindiran téh kauger ku purwakanti, jumlah engang dina unggal padalisan, jeung jumlah padalisan dina unggal padana. Ku kituna, sisindiran téh kaasup kana wangun ugeran (puisi). Upama ditilik tina wangun jeung cara ngébréhkeunana, sisindiran dibagi jadi tilu golongan nyaéta: (1) rarakitan; (2) paparikan, jeung (3) wawangsalan. Ditilik tina eusina, rarakitan jeung paparikan bisa dipasing-pasing jadi tilu golongan, nyaéta: (1) silihasih; (2) piwuruk; jeung (3) sésébréd.
Conto sisindiran:
Aya roda dina tanjakan,
katinggang ku pangpung jengkol.
Aya ronda gogoakan,
katinggang ku hulu kohkol.
aya listrik di masigit,
caangna kamana-mana.
aya istri jangkung alit,
cangkengna kamana-mana
sok manawi aya keneh anu kauninga perkawis ieu hal mangga ulah isin2 tambihan weh didieu, cag!!!di guar ti
: klik wae
,tah pami anu dhandap ieu kenging nga guar ti
: mangga
Syarif Amin dina bukuna Di Lembur Kuring (1964), kalawan tembres netelakeun kumaha dalitna urang Sunda alam harita, alam sabada merdeka kana sisindiran
Upama caang bulan, diburuan teh rame ku para mojang. Sakumaha biasa, upama aya awewe ngariung di buruan, piraku euweuh lalaki anu ngadeukeutan. Geus puguh anu kabeneran giliran ngaronda, anu lain oge kangaran bujang mah sok bae hayang milu aub.
Dina kasempetan anu saperti kieu, zaman harita mah mojang jeung jajaka teh silih tempas nembrakeun eusi hatena make sisindiran.
Wangenan Sisindiran
Kecap sisindiran asalna tina kecap sindir anu ngandung harti kecap atawa omongan pesekeun, henteu togmol ditujukeun ka jalma anu dimaksud. Cohagna mah omongan anu dibalibirkeun.
Kecap sindir dirajek binarung rarangken R -an anu fungsina ngawangun kecap barang jeung kecap pagawean. Nurutkeun Kamus Umum Basa Sunda sisindiran the ngandung harti:
1. Basa anu direka, lolobana murwakanti, sarta bias dikawihkeun, aya cangkangna jeung aya eusina.
2. Ngucapkeun sisindiran.
Sisindiran the mangrupa karya sastra wangun ugeran, lantaran kauger ku purwakanti jeung guru wilangan, sarta umumna dina sapalisan the diwangun ku dalkapan engang. Upama dipatalikeun jeung katerangan kamus di luhur, wangenan sisindiran the bias disebutkeun: karya sastra wangun ugeran (puisi) anu eusina dibalibirkeun heula, diwangun ku cangkang jeung eusi sarta leubeut ku purwakanti.
Ari nu disebut purwakanti nyaeta padeukeutna sada atawa sora kecap-kecap dina ungkara kalimah, klausa atawa prasa, utamana dina wangun ugeran (puisi); perenahna boh ngarendeng, ngajajar, horizontal (dina sakalimah, sajajar, sapadalisan) boh ngaruntuy, pertikal (antar jajaran, antar padalisan).
Dina rarakitan jeung paparikan, anu murwakanti the cangkang jeung eusina. Padalisan kahiji cangkang murwakanti jeung padalisan kahiji eusi; padalisan kadua cangkang murwakanti jeung padalisan kadua eusi. Ari dina wawangsalan anu murwakanti the maksudna (hartina) jeung salasahiji kecap anu aya dina eusina. Ari cangkangna mangrupa wincikan hiji barang atawa hal anu kudu diteangan maksudna tea.
Nilik kana wangunna, sinsindiran the bias dipasing-pasing jadi tilu golongan nyaeta rarakitan, paparikan jeung wawangsalan.
RARAKITAN
Rarakitan teh mangrupa sisindiran anu diwangun ku cangkang jeung eusi dina sapadana. Disebut rarakitan pedah kecap awal dina padalisan-padalisan cangkang dipake deui dina padalisan eusi, nepi ka siga masang, ngarakit. Sipat kitu dipapandekeun jeung sipat rakit anu papak dina puhuna.
Purwakanti anu aya dina rarakitan, sarta mangrupa ciri anu ngabedakeun jeung paparikan, nyaeta purwakanti mindoan kawit, anu timbul lantaran aya kecap-akecap anu dipindo (dibalikeun) dina awal padalisan. Kulantaran purwakanti mindoan kawit teh antara cangkang jeung eusi, umumna dina rarakitan mah kaselang heula ku padalisan sejen, nepi siga nu pacorok
Contona:
Jauh-jauh manggul awi,
nyiar-nyiar pimerangeun.
Jauh-jauh neang abdi,
nyiar-nyiar pimelangeun
Cangkang:
Jauh-jauh manggul awi
nyiar-nyiar pimerangeun
Eusi:
Jauh-jauh neang abdi,
nyiar-nyiar pimelangeun
Rarakitan di luhur teh sapadana diwangun ku opat padalisan. Padalisan kahiji jeung kadua cangkangna; padalisan katilu jeung kaopat eusina.
Kecap anu aya dina awal padalisan cangkangna sarua (murwakanti) jeung kecap anu aya dina awal padalisan kahiji eusi nyaeta jauh-jauh. Kitu deui kecap anu aya dina awal padalisan kadua cangkang sarua jeung kecap anu aya dina awal padalisan kadua eusi nyaeta nyiar-nyiar.
Salian ti eta, purwakanti the aya dina tungtung padalisan deuih. Ieu oge murwakanti antara cangkang jeung eusi. Kecap awi murwakanti jeung abdi, pimerangeun murwakanti jeung pimelangeun.
Upama nilik kana eusina, rarakitan teh bisa dipasing-pasing jadi tilu golongan nyaeta silihasih, piwuruk jeung lulucon.
Rarakitan silihasih nyaeta rarakitan anu eusina patali jeung silihasih, cinta atawa birahi.
Contona:
Mun teu tulus ka paseukna,
ka pancirna oge hade.
Mun teu tulus ka lanceukna,
ka adina oge hade.
Batur mah dibaju hideung,
kuring mah kabaya bae.
Batur mah dipikatineung,
kuring mah sangsara bae.
Rarakitan piwuruk nyaeta rarakitan anu eusina piwuruk, pituah, atawa nasehat.
Contona:
Peupeujeuh ari ka Bandung,
ulah meuli hayam kate.
Peupeujeuh ari ka indung,
ulah nganyerikeun hate.
Sing getol nginum jajamu,
nu guna nguatkeun urat.
Sing getol neangan elmu,
nu guna dunya aherat.
Rarakitan sesebred nyaeta rarakitan anu eusina salian ti silihasih jeung piwuruk, kayaning lulucon, banyol, tambuh laku, kritik social, pamitan jeung salian ti eta.
Contona:
Majar maneh cengkeh koneng,
kulit peuteuy dina nyiru.
Majar maneh lengkeh koneng,
kulit beuteung mani nambru.
Sok haying nyaba ka Bandung,
sok haying nyaho nanjakna.
Sok haying nanya nu pundung,
sok haying nyaho nyentakna.
Unggal padalisan dina rarakitan umumna diwangun ku dalapan engang, sanajan henteu mutlak kitu. Kitu deui jumlah padalisan dina sapadana, rereana mah anu opat padalisan, sanajan aya nu leuwih ti opat padalisan oge. Tangtu bae jumlahna kudu jangkep saperti genep padalisan, dalapan padalisan jeung sajabana ti eta.
PAPARIKAN
Paparikan the asalna tina kecap parik atawa parek anu ngandung harti deukeut. Ari anu dimaksud paparikan di dieu nyaeta sisindiran anu ngan padeukeut sorana antara cangkang jeung eusina. Jadi henteu papak (sarua) kecap dina puhuna.
Contona:
Boboko ragrag ti imah,
ninggang kana pileuiteun.
Nya bogoh ulah ka semah,
lamun anggang sok leungiteun
Padalisan kahiji cangkang padeukeut sorana jeung padalisan kahiji eusi. Di dinya aya sawatara kekecapan anu padeukeut sorana. Kecap boboko padeukeut sorana jeung kecap nya bogoh, kecap imah padeukeut sorana jeung kecap semah. Kitu deui padalisan kadua cangkang padeukeut sorana jeung padalisan kadua eusi. Kecap ninggang padeukeut sorana jeung kecap anggang, kecap pileuiteun padeukeut sorana jeung kecap leungiteun. Umumna aya purwakanti laraswokas (purwakanti engang tungtung) anu kaselang heula siga pacorok.
Nilik kana eusina, teu beda ti rarakitan bae, paparikan oge bisa dipasing-pasing jadi tilu golongan nyaeta silihasih, piwuruk, jeung sesebred.
Paparikan silihasih nyaeta paparikan anu eusina silihasih, cinta atawa birahi.
Contona:
Daun pulus dilulunan,
jojodog ti Tarikolot.
Sugan tulus lalaunan,
aya jodo pakokolot.
Baju hideung kancing tangan,
dikaput ku merang awi.
Nu hideung matak teunangan,
sing emut ka diri abdi.
Paparikan piwuruk nyaeta paparikan anu eusina piwuruk, pituah, atawa nasehat.
Contona:
Lauk emas ngakan ganggeng,
disamberan ku japati.
Boga emas moal langgeng,
Teu cara boga pangarti.
Meuli kurupuk sadacin
diwadahan kana kalo
Nu dipupuk ku prihatin
eta diasih ku Alloh
Paparikan sesebred nyaeta paparikan anu eusina salian ti silihasih jeung piwuruk saperti lulucon, banyol, tambuh laku, sanduk-sanduk jeung sajabana ti eta.
Contona:
Jeruk purut Cikaruncang,
jambu aer Wanayasa.
Camerut haying kabujang,
susu laer teu dirasa.
Piring katuruban sendok,
ngawadahan rujak huni.
Kuring ge baheula denok,
Ayeuna mah nini-nini
Umumna paparikan oge dina sapadana the diwangun ku dalapan engang, sanajan henteu mutlak kitu. Sabab aya sawatara paparikan anu geus popular tur dina sapadana henteu diwangun ku dalapan engang.
Contona:
Dengkleung dengkleung dengdek,
buah kopi raranggeuyan.
Ingkeun anu dewek,
ulah pati diheureuyan.
Situ Ciburuy laukna hese dipancing,
nyeredet hate ningali herang caina.
Tuh itu saha nu ngalangkung unggal enjing,
nyeredet hate ningali sorot socana.
Dina conto-conto diluhur, dina sapadana diwangun ku opat padalisan dina sapadana. Saenyana taya katangtuan kudu sabaraha padalisan dina sapadana paparikan teh, anu penting jumlahna jangkep bae. Iwal anu mangrupa dangding, biasana sapada cangkang sapada eusi.
WAWANGSALAN
Wawangsalan teh nyaeta karangan (sastra) anu diwangun ku sindir jeung eusi. Dina sindir diwangun deui ku cangkang jeung wangsal. Anu dijieun wangsalna the tara ditetelakeun, tapi kudu diteangan tina bagan eusi. Anu dijieun wangsal the sok murwakanti jeung salahsahiji kecap anu aya dina bagian eusi eta.
Tengetan geura contona dihandap ieu:
Teu beunang dihurang sawah,
teu beunang dipikameumeut.
Padalisan kahiji nyaeta sindir,. Ari padalisan kadua bagian eusi. Bagian sindir dina wawangsalan di luhur diwangun ku cangkang Teu beunang dihurang sawah jeung wangsal nyamuni dina eta cangkang nyaeta hurang sawah. Naon anu dijieun wangsalna? Bisa barang atawa hal. Kudu diteangan tina bagian eusi Teu beunang dipikameumeut. Wangsalna hurang sawah, moal salah anu dijieun wangsalna the sato siga hurang anu aya (remen kapanggih) di sawah. Dina bagian eusi aya kecap dipikameumeut. Sato naon anu siga hurang, ayana di sawah, sarta ngaranna murwakanti jeung kecap dipikameumeut? Jawabanana: simeut
Conto sejenna:
Reregan sabudeur imah,
Kasangsara siang wengi.
Naon ari reregan sabudeur imah the? Jawabanana atawa (barang) anu dijieun wangsalna kudu diteangan dina bagian eusi. Di dinya aya kecap kasangsara. Naon ari reregan sabudeur imah anu ngaranna murwakanti jeung kecap kasangsara? Jawabanana: kasang.
Upama nilik kana wangunna, wawangsalan mah dina sapadana diwangun ku dua padalisan. Ari jumlah engang dina unggal padalisan dalapan engang. Umumna eusi wawangsalan aya patalina jeung silihasih, cinta, atawa birahi.
Titenan geura sawatara conto dihandap ieu:
Belut sisit saba darat,
kapiraray siang wengi.
(oray)
Imah ngambang di sagara,
ulah kapalang nya bela.
(kapal cai)
Manuk tukung saba reuma,
uyuhan daek ka abdi.
(puyuh)
Teu beunang ditiwu leuweung,
teu beunang sipikasono.
(kaso)
Sumber: Bagbagan Sinsindiran
Penerbit: CV Yrama Widya, Bandungbata weh gan pami Re-Post mah


text:
ADSL
Asymmetric Digital Subscriber Line, nu disingket ADSL, nyaéta salah sahiji wangun Digital Subscriber Line, téknologi komunikasi data anu bisa ngirimkeun data ngaliwatan kabel tambaga dina telepon publik nu leuwih gancang batan modem konvénsional anu aya.
Sipat anu ngabédakeun ADSL ti xdsl nyaéta kapasitas aliran data ADSL dina sahiji arah leuwih gedé batan arah nu séjénna atawa disebut ogé asimétris. Para panyadia jasa telekomunikasi biasana masarkeun ADSL pikeun langganan nu nyambung kana Internet pikeun tujuan ngunduh (download) ti Internet sarta henteu pati merlukeun pikeun ngirim data atawa pikeun ngajalankeun server anu tangtu waé kacida merlukeun rubakpita anu lega ti sagala arah.
Pikeun ADSL konvénsional, rata-rata laju downstréam dimimitian tina 256 kbit/s sarta umumna bisa ngahontal 8 Mbit/s dina jarak 1,5 km ti kantor tempat séntral telepon anu dilengkepan DSLAM atawa remote terminal. Rata-rata laju upstream dimimitian tina 64 kbit/s sarta umumna bisa ngahontal 256 kbit/s sarta sakapeung bisa ogé ngaronjat nepi ka 1024 kbit/s. Ngaran ADSL Lite biasana dipaké pikeun ADSL vérsi anu leuwih laun.


text:
WAWUH jeung anjeunna teh ti taun 60-an keneh, jaman PP-SS (Paguyuban Pangarang Sastra Sunda) nu dipingpin ku Ajip Rosidi, memeh jadi Paguyuban Panglawungan Sastra Sunda, PP-SS ayeuna. Riungan teh sok diayakeun di Gang Asmi, bumina Ajip Rosidi (mimindengna) jeung di bumina SA Hikmat (Tb. Subur Abdurahman, (1918-1971). Harita ge Rahmat M.A.S (sok disebat Ermas) sering ngaluuuhan riungan-riungan PP-SS sarta bari sok cacarita nepikeun gagasanana, ngeunaan kagiatan nulis jeung penerbitan. Lian ti ngarang, Ermas harita jadi Direktur NV Ganaco/Masa Baru/Sanggabuana, jeung direktur “CV Pusaka Sunda” anu ngahususkeun ngaluarkeun buku-buku dina basa Sunda, pangpangna sastra
Selngkapanya Donload di SINI


text:
Métamorfosis
Métamorfosis hartina prosés biologis kamekaran pangawakan hiji sato sanggeus megar atawa borojol, ngawengku parobahan bentuk atawa struktur alatan diferensiasi tumuwuhna sél.
Daptar eusi
Hambalan[édit | édit sumber]
Métamorfosis biasana lumangsung ngaliwatan sababaraha hambalan, dimimitian ku larva atawa hileud, asup kana kepongpong, terus sawawa.
Hambalan "can sawawa" spésiés-spésiés nu ngalaman métamorfosis ilaharna disebut larva, tapi ari dina insékta nu métamorfosisna kompléks, sebutan larva téh nujul ka hambalan kahiji wungkul, nu salajengna robah jadi sababaraha bentuk séjén, saméméh bener-bener sawawa.
Métamorfosis insékta[édit | édit sumber]
Sakabéh insékta Apterygota jeung kalolobaan Exopterygota kagolongkeun hémimétabolik, sedengkeun Endopterygota mah kabéhanana holométabolik. Najan kitu, aya sababaraha Exopterygota -- kayaning Thysanoptera, Aleyrodidae, jeung Coccoidea jalu -- ngalaman métamorfosis nu sarupa jeung nu hémimétabolik.
Pangaturan hormonal[édit | édit sumber]
Métamorfosis jeung tumuwuhna insékta diatur ku hormon nu dijieun ku kelenjar éndokrin di bagian hareup awakna.
Sababaraha sél uteuk insékta nyékrésikeun hormon nu ngagiatkeun kelenjar toraks, nu ngaluarkeun hormon kadua nu mangrupa stéroid (ékdisona), nu nginduksi métamorfosis. Corpora allata ngahasilkeun hormon juvenil, nu nyegah mekarna ciri kasawawaan, sangkan bisa neruskeun ékdisis. Ku kituna, insékta kakara ngalaman métamorfosis mun produksi hormon juvenilna eureun.
Baca ogé[édit | édit sumber]
Rujukan[édit | édit sumber]
- Metamorphosis, Wikipédia édisi basa Inggris (31 Agustus 2006)
- Davies, R.G., Outlines of Entomology, Chapman and Hall: chapter 3


text:
Hans Christian Ørsted
Hans Christian Ørsted lahir taun 1777, anak saurang apotéker Jeman, jeung naika keur leutik anjeunna jeung dulurna anu dirawat ku tatanggana, sawatara kolotna mah digawé nguruskeun usahana.[1] TI tatanggana ieu pisan anjeunna meunang pangatikan.[1]
Oestred tuluy mancén gawé di apoték bapana jeung tuluy anjeunna jeung dua urang dulurna di universitas Kopenhagen.[1] Hans diajar kimia, sawatara balad-baladna diajar hokum.[1] Komo adina mah bisa meunang kalungguhan ngaliwatan pengadilan jeung ahirna jadi perdana mentri.[1]
Oestred meunang gelar Ph.D jeung tuluy diajar falsafah.[1] Tapi pikeun néangan nafkah mah anjeunna digawé di hiji apoték sawatara nalika jadi dosén maro waktu mah can dibayar.[1] Ieu hal téh nyababkeun pangajén tina béasiswa perjalanan tlu taun aun mawa anjeunna nguriling éropah jeung hal éta ngamungkinkeun anjeunna pikeun jadi lajuning laku dina kapentingan ilmiah.[1]
Nalika anjeunna balik deui ka Kopenhagen, Hans teu bisa meunang posisi profésor anu dipikahayangna minangka hasil tina gering pikiranana alatan pernyataan anu dijieunna dikritik ku para élmuwan kawentar.[1] Untungna sababaraha kuliah popilér kungsi dibikeun dina rupa-rupa topic ilmiah pikeun ngabantuan ngangkat deui réputasina jeung anjeunna meunang kalungguhan minangka “profésor luar biasa”.[1]
Lolobana makalah penting anjeunna dina widang fisika eusina di Poggendorff's Annalen, jeung ditulis ku anjeunna di Jerman atawa Perancis, duanana tulisan njeunna téh ditulis di fakultas anu sarua siga dina basana sorangan. [2]


text:
Katurug Katutuh………
Najan bobogohan geus tilu belas taunna ge, kawin mah kakara sataun jalan. Sabab loba halanganana. Utamana mah, bapa teu doaeun, lantaran pisalakieun teh beda agama. Teu sapaham jeung kulawarga kuring. Dikawinkeun teh, pedah salaki daek asup agama nu diagem ku kuring. Duka teuing bener henteuna mah. Ngan kuring sah ditikah ku manehna, nepi kakandungan lima bulan jalan.
Dasar nasib goreng pisan, keur sono bogoh, salaki maot ngadadak, ngagantung maneh di imah kontrakanana. Matak sedih jeung nalangsa. Sabab, budak dina kandungan, moal nyahoeun di rupa bapa.
***
Teu nyangka saeutik-eutik acan puguh ge. Salaki nu teu kungsi gering galingging panas tiris heula teh, bet maot ngadadak di imah kontrakanana. Asa dibentar gelap tengah poe ereng-erengan. Matak ngajenghok, matak teu percaya ge. Samemehna teh teu meunang pirasat naon-naon. Malah kamari sore teh, salaki nepungan kuring ka imah. Henteu sare di imah, lantaran aya perlu ka lanceukna heula. Kuring ge teu boga sangkaan gerong, yen patepung jeung manehna teh, mangrupa patepung nu patungtungan. Lantaran manehna moal papanggih deui jeung kuring.
Nurutkeun beja ti tatangga mah, maotna ge, matak ear sajagat, ngageunjleungkeun tatangga nu dareukeut. Sabab maotna teh, ngagantung maneh. Duka teuing bener henteuna mah. Naha bener-bener ngagantung maneh, atawa aya nu mateni? Sabab kuring teu nyaksian, nyahona sanggeus aya kana tilu poena. Kuring meunang beja ti tatangga nu deukeut. Malah tatanggana mah, teu nyahoeun, yen kuring teh pamajikanana. Sabab, ceuk tatangga deukeutna mah, salaki teh masih bujangan, lelengohan keneh. Beu, matak sedih puguh. Salaki teh, geuningan teu bebeja geus kawin. Hayang bujangan saumur-umur. Duka teuing ku naon.
Lantaran maotna teh araraneh, matak nyurigakeun. Nepi ka kiwari masih keneh ditalungtik ku pihak berwajib. Lamun enya maot ngagantung maneh, piraku deuih ngagantungna teh, teu pati luhur. Estu handap pisan. Jeung nu matak helok teh, ceuk tatangga nu nyaraksian mah, dina awakna aya raca tapak neunggeulan. Boa, samemeh maot, salaki teh dirogahala heula atawa galungan heula jeung nu maehanana. Tapi saha jalmana nu maehan salaki teh. Da, sidik, ceuk tatangga sejenna mah, basa salaki ngagantung maneh, pantona dikonci di jero. Bingung puguh. Tapi ketang, pikeun pulisi mah teu putus harepan kitu. Boa, loba carana pikeun nalungtik rajapati ieu teh.
Nu matak sedih iwal ti kuring sorangan. Kakara kawin, can sataun-taun acan. Salaki kalah ka maot ngadadak, teu kabejakeun gering heula. Meureun budak nu dikandung teh, moal nyaho kana rupa bapa. Padahal bapa hidep teh, kasep. Jangkung gede. Wah, matak loba wanoja nu kairut weh. Malah kuring ge, bobogohan teh, aya kana dua belas taunna. Karek nincak ka tilu belas jalan, kakara kolot satujueun.
Lain kuring henteu hayang buru-buru kawin. Tapi kolot teu panujueun. Ari nu jadi sababna mah, lantaran manehna jeung kuring beda agama. Ieu pisan, nu ngalantarankeun kuring jeung manehna teu bisa buru-buru ngahiji. Malah bapa kuring ge geus sumpah, moal rek ngawinkeun kuring, lamun pisalakieun henteu daek pindah agama, ku bapa teh moal rek dikawinkeun. Beu, cilaka we.
Aya kana dua belas taun bobogohan tea. Matak era, matak wirang, lamun henteu ngahiji, henteu tuluy kawin, ngawangun rumah tangga mah. Era ku tatangga, era ku sobat-sobat. Hanas teu kawin ka batur, ka manehna ngan saukur bobogohan wungkul. Boa batur mah, boga sangkaan goreng ka kuring teh. Dua belas taun bobogohan kitu, geus lideug pisan, lamun imah mah. Geus kari hampasna. Geus lain parawan deui, cenah.
Manusa tea, keuna ku owah gingsir. Komo salaki teh pinter ngarayuna. Pinter pisan, ngolo-ngolona, nepi ka kuring ge bobor karahayuan. Serah bongkokan ka manehna. Kuring daek dikukumaha, daek digulanggaper ku manehna, lantaran jangji isuk atawa pageto ge rek ngawin kuring, pokna teh.
Rumasa kuring ge bogoh pisan. Bogoh kabina-bina. Kawas euweuh deui kabogoh nu bisa nandingan manehna. Sabab, manehna teh kasep, gagah. Loba kaom wanoja nu bogoheun. Malah, basa keur bobogohan jeung kuring ge, loba kaom wanoja nu kapelet, kapentang asmara ku manehna. Lamun kuring teu bisa buru-buru kawin jeung manehna, bisa cilaka tilu belas. Bisa manehna diiwat ku awewe sejen. Ti batan, ku batur, leuwih hade dipiheulaan ku kuring.
Pindah Atawa Kapaksa?
Rumasa kuring teh ipis iman, daek dibobodo ku manehna. Rumasa deuih, kuring bogoh pisan, teu bisa dihalang-halang deui. Kuring teh teu daek dijodokeun ku kolot. Sabab hate tetep manteng ka manehna. Hate ngarasa bungah teh, manehna jangji rek pindah agama, rek ngangem agama Islam. Ngarah bisa buru-buru ngahiji jeung kuring, ngawangun rumah tangga nu Sakinah.
Lantaran manehna jangji rek pindah agama tea, kuring ge daek dipihukum ku manehna. Kolot nu tadina teu satujueun, ahirna mah jadi leah, satujueun. Sabab, manehna geus pindah agama. Kuring ge ngarasa atoh kabina-bina, sabab, manehna moal lila deui bakal jadi salaki kuring. Salaki nu dipicangcam beurang kalawan peuting.
Kawin jeung manehna, teu direnceng-renceng. Estu basajan pisan. Nu penting mah, asal salamet. Tatangga, dulur jeung sobat-sobat deukeut wungkul nu diarondang mah. Ngan henteu kabeh. Ti pihak salaki mah, teu aya pisan nu datang. Lantaran indung bapana di Jawa Tengah. Teu kaburu dibejaan, pokna teh. Ngan sobat-sobat batur sapagaweanana aya nu datang teh. Teu diarondang kabeh.
Ngan nu ngarasa heran teh. Masing kuring geus kawin ge, manehna tara unggal peuting sare di imah. Remen balik ka tempat kontrakanana. Duka teuing ku naon, kuring ge teu ngarti. Basa kuring hayang mondok di tempat kontrakanana teh, kalah dicaram ku salaki. Padahal kuring teh, pamajikanana, lain deungeun-deungeun atawa kabogohna. Wajar bae lamun mondok saimah bareng teh. Sabab kuring jeung manehna teh geus sah jadi salaki jeung pamajikan, lain deungeun-deungeun. Ngan salaki kawas nu teu panujueun. Kuring he ahirna teu bisa maksa, bisi tuluy jadi papaseaan.
Kuring ayeuna mah kakara sadar, boa manehna pindah agama teh kapaksa, lantaran hayang ngawin kuring wungkul. Pedah manehna jeung kuring teh geus aya kana tilu belas taunna bobogohan. Lamun henteu tulus dikawin, ngarasa karunyaeun ka kuring, bisa jadi wirang. Bisi jadi goreng. Geus kawin mah, boa manehna teh balik deui ngagem agama manehna.
Loba Kabogohna
Teu nyaho bener atawa henteuna mah, sabab kuring sorangan can kungsi manggihan salaki reureujeungan jeung awewe sejen. Nyaho teh, ngan saukur ceuk beja wungkul. Beja ti babaturana jeung tatanggana. Ceuk batur mah, salaki teh remen reureujeungan jeung awewe sejen. Remen salingkuh jeung awewe nu geus rumah tangga. Di tempat kontrakanana mah, ngakuna teh masih bujangan.Masih lelengohan keneh. Padahal, nu sabenerna manehna teh resmi geus kawin jeung kuring. Tapi duka teuing ku naon, manehna mah kalah ka tetep mungkir.
Naha gengsi kitu manehna kawin jeung kuring teh? Atawa manehna mah hayang tetep mertahankeun status jajaka kasep nu can kawin, ngarah loba wanoja nu kabandang ku manehna. Sabab, lamun manehna geus kawin mah, moal bisa bebas jeung laluasa bobogohan deui ka awewe batur. Bakal jadi pamaeh. Duka tah, lamun hayang kitu mah. Kuring can kungsi ngobrol panjang lebar jeung manehna, lantaran manehna kaburu maot manten.
Malah nurutkeun tatangga nu dareukeut mah, unggal poe Minggu, manehna teh remen ka Gereja, lain ka Masjid. Padahal basa kawin ka kuring teh, manehna geus pindah agama. Geus ngagem agama Islam. Tapi kunaon bet tetep bae indit ka Gereja? Kuring ge teu ngarti. Bener ari kitu mah. Manehna pindah agama teh, lain kereteg hate sorangan, tapi kapaksa hayang ngawin kuring wungkul. Kawin ka kuring ge, meureunan kapaksa. Sabab, di tempat kontrakanana mah, manehna teh tetep ngaku masih bujangan keneh.
Malah ceuk tatangga nu dareukeut sejen mah, salaki teh loba kabogohna. Loba kaom wanoja nu ngahaja daratang ka imahna. Hayang indehoy, ngobrol lila bari nyalse di imahna. Ngobrol paduduaan nu lain muhrimna tea, masing teu ngalakukeun pagawean nirca oge, tetep bae bakal goreng kasebutna.
Nu ngahaja daratang ka imahna teh, lain bae kaom wanoja nu lelengohan wungkul, tapi aya oge kaom wanoja nu geus rumah tangga. Salaki teh loba kabejakeun sok resep ngaheroan pamajikan batur. Ngaheroan pamajikan tatangga nu dareukeut, cenah. Duka teuing bener henteuna mah. Kuring masih keneh can percaya. Lolobana kabogohna teh kaom wanoja nu geus aya umuran.
Beu, beu, boa salaki teh boga kasakit aneh. Resep ka wanoja nu geus umuran jeung boga salaki. Padahal manehna teh, geus boga pamajikan. Naha teu wareug kitu boga pamajikan hiji teh? Hayang boga sabaraha hiji kitu? Matak keuheul jeung sedih. Tapi teu bisa kabudalkeun. Sabab salaki geus maot.
Nurutkeun beja mah, samemeh salaki maot ngagantung maneh teh, kungsi parea-rea omong jeung tatangga heula. Pedah, salaki kanyahoan salingkuh jeung pamajikan tatanggana, kapergo ku salakina. Tuluy rame parea-rea omong, pasea. Nu ahirna salaki ngagantung maneh di imah kontrakanana. Bener henteuna mah, duka teh teuing? Sabab kuring mah teu nyaho mimitina. Nyaho-nyaho, salaki ngagantung maneh we.
Meureun mana kieu ge, geus nasib kuring. Lamun enya, salaki maot ngagantung maneh, muga-muga bae sing dihampura dosa-dosana. Lamun, salaki bener aya nu maehan, sing kapanggih nu maehanna. Sing bisa dijagragkeun ka pangadilan, saluyu jeung amal perbuatanna. Keun, kuring mah rek ngadoakeun ti kaanggangan bae. Moal rek pipiluaeun deui.
***
(Sakumaha nu dicaritakeun ku Ibu Wiwit ka Wanem/02)………mangle edisi 2218
- Posted in: TATAR SUNDA


text:
NYOREANG KA TUKANG……..
Kuring, adi, indung, uwa, emang, caricing teh di imah nini. Aki tos ngantunkeun, uwa jeung indung geus teu karagungan caroge, emang bujang kapalang, ABG ceuk basa ayeuna mah.
Pagogonyok di imah sagede gowok.
Imah panggung, tihangna ge ku awi. Inget we tihang teh aya nu molongoan, paranti nyesepkeun buuk kusut nu murudul kabawa ku sisir ari nini, indung, atawa uwa nyalisiran. Tara dipiceun, da sok aya Si Ayu, Jawa, nu sok ngasrog nyiar rambut kusut.
Matuh we saurang, Si Ayu eta, nu sok ngasrog ka imah nanyakeun buuk kusut teh. Teu pati inget, naha saminggu sakali atawa sakumaha-sakali sok datangna teh. Da lain ka imah kuring wungkul neangan rambut kusutna teh, tapi ka imah Ne Sawi, Ma Tinah, Uu Ijot, Uu Timah, nu tarepung buruan jeung imah kuring. Malah ka lelewek-lelewek sejen ge di lembur kuring, meureun osok.
Lancar nyarita Sundana teh. Tapi angger we kaciri Jawana, lebah nararareundeutna.
Sabaraha-sabaraha sok diduitanana rambut kusut sacomot teh, kuring teu titen, tapi dedengean teh ukur saketip-dua ketip (lalakon sekitar taun 1957 ieu teh).
“Rambut kusuuut… rambut kusuut…!” cenah ari jol teh, minangka uluksalamna.
Umum sugan harita mah, rambut kusut teh jadi komoditi usaha koreh-koreh-cok.
Tukang gandong deuih nu sok ngasrog teh. Aya dua.
Nu hiji Ma Icih, urang Lembur Situ. Tukang dagang urusan deungeun sangu, kayaning tarasi, lauk asin, pindang, kulit, hampas kecap, tahu, tempe-apal kana sate kerewedan ge kuring mah tinu kieu. Jeung sarupaning samara deuih: pecin, gula beureum, uyah gandu, pedes, katuncar, muncang, asem, bawang beureum, bawang daun, bawang bodas, jeung sabangsana. Jeung dahareun budak utak-eutik saperti ongol-ongol, japilus, jojodog monyet, tengteng, ager kering, rancis, subadra, cangkaleng colok, emplod, gegetuk, putumayang, kaneker, odading, rarawuan, onde-onde, jeung sapapadana. Ager laut ge sok aya, ngan ti laut nu pangkiruhna meureun, da agerna teh teu mecak, teu aramucuy cara ager Nyonya Cong.
Tara ngagebreg sagala aya dina sakali datang teh, kitu we sok gunta-ganti. Malah nu ukur usum-usuman ge aya saperti usum jagong, urab jagong, usum suuk, kulub suuk, usum kacang bulu, kulub kacang bulu, jeung sajabana. Kacang bulu mah jeung gagang-gagangna dikulubna teh, dibeungkeutan. Leukleuk ngadaharna ge kacang bulu mah-metik, can mesek, ari nu dihuapkeun ukur saselapeun kana huntu korowok.
Mani sok ngadungklik datangna teh, da babawaanana atuh mani satumpukan. Panghandapna said – boboko gede said teh, bisi barudak teu apal – eusina rupa-rupa. Luhureun said patumpuk-tumpuk ayakan, aya meureun tilu-opat siki mah, kabeh areusi sagolongan-golongan: golongan deungeun sangu, golongan samara, golongan jajaneun, jeung sajabana. Ngarah babari milihna meureun.
Disebut tukang gandong teh enya. Da enya digandong dinu tonggong, dagangan sameteyeng teh. Dikawed ku pangais, ngagelungkeun pangaisna lain dina taktak cara nu ngais budak, tapi sok handapeun gado. Pan ngarah sambil dicekelan, lantaran sieun udar. Nyekelanana ku sabeulah, da nu sabeulahna deui mah ngajingjing jingjingan nu eusi deuih ieu ku rupa-rupa dagangan.
Leumpangna teh sok semu moyongkod, da lamun ajeg mah inggis nyungkedang beurat ka tukang meureun.
Waas lebah datangna eta Ma Icih. Barang srog teh, jen nangtung. Sok jingjingan ditunda, gurawil tumpukan dagangan teh diiserkeun tinu tonggong kanu cangkeng. Geus kitu terus ayakan teh satu demi satu diturunkeun. Pangpandeurina ngecagkeun boboko said. Mun kaparengan aya nu nyampak mah sok menta tulung nurun-nurunkeun ayakanana teh. Kuring ge sababarahakali kungsi nulungan. Kuringna nangtung di tepas, anjeunna di handap da papada di handap mah teu kadongkang – pan kuring karek rek nincak genep taun harita teh.
Mun daganganana geus arecag kabeh, gek diuk siga nu neundeutkeun maneh dina bangbarung tepas, terus ngarenghap semu nu cape.
“Huuuuuy….. baralanja yeuh!” cenah, bari kikiplik ku tungtung pangais. Terus usay-usey nyieun seupaheun, geus beres, wel weh.
Juljol-juljol nu rek baralanja rek bararangbeuli teh, dironom weh. Nu kapalang keur baranggawe sok gegerewekan, “Ke kituh dagoan, ieu keur nagogkeun karih!”
Ma Icih teh urang Lembursitu. Kadieunakeun mah nyaho, horeng anjeunna teh emana Si Miharna, babaturan sakelas. Jadi nyaho deuih, geuningan Si Miharna teh rupana ngala ka indung. Pon kitu deui dedeganana, jangkung leutik.
Teu rea nu payus dicaritakeun perkara Ma Icih mah, da teu aya ucap jeung paripolahna nu istimewa. Someah bear-budi sailaharna tukang dagang we.
Aya dua tukang gandong nu sok ngasrog teh. Nu hijina deui Ma Herang, teuing urang Karapyak, teuing urang Darangdan, teuing urang Parigi, make poho deui.
Mimiti mah nyangka disebut Ma Herang teh pedah geulis. Da sanajan nini-nini ge, kaciri keneh pisan tapak geulisna teh: hideung santen, kulit pameunteu limit teu karenyod cara nini-nini umum, pangambung mancung, soca cureuleuk, rambut galing muntang, angkeut nyangked, lambey ipis, salira lenjang, taktak naraju. Sihoreng lain, lain pedah kitu disarebut Ma Herang teh, tapi pedah ka sasaha teh anjeunna mah nyebutna teu weleh “herang” bae. Lain geulis, lain kasep cara karereaenana nu ngalap hate.
Ka Bi Tioh ge sakitu teu herang teusing, pokna teh, “Mangga, palay naon Herang?” cenah. Aya pantesna meureun ka Bi Tioh mah da ngora keneh, ka Ma Tinah ge nu papada nini-nini siga anjeunna, “Ieu geura kanggo Si Herang mah, boros kunci haneut keneh!” pokna.
Komo ka bebenyit mah. Kuring ge aya puluhna kali kasinugrahan disebut Si Herang. Mun seug jumeneng keneh mah, boa ayeuna kuring geus aki-aki ge, herang keneh ceuk Ma Herang mah, siapa tau nya!
Maneuh pisan lalandian ‘Ma Herang’ teh. Nepi ka ayeuna ge kuring mah teu nyaho jenenganana anu saestu. Indung ge sakitu kolot – ayeuna ieu rek dituliskeun – ditanya saha jenengan Ma Herang teh, “Teuing” cenah.
Tara kungsi bantrok datangna Ma Icih jeung Ma Herang teh. Ma Icih mah isuk-isuk keneh pisan, sekitar jam tujuh, ari Ma Herang mah sekitar jam salapan. Mungguhing rejeki jelema nya, sok kabagean we duanana ge nu baralanja teh.
Lantaran barang kuring inget ge, duanana tos sarepuh, basa kuring rumaja ge tos laliren daragangna teh. Les weh duanana ge. Tapi nanceub pisan panineungan dina hate kuring teh. Ayeuna ge cacakan geus kaliwat lima puluh taun, sumedeng kahudang tineung mah, mani sok asa sisiakan keneh pulang-rasa teu sabar ngadadago aranjeunna datang teh. Padahal pilakadar emplod sakeureut nu sok didadago harita teh, saablemeun!
Uyut Iki, rayina ma uyut kuring, nu sok sering sumping teh.
Opat-lima poe, joool… eta teh. Dikampret, dipangsi-panjang, ditarumpah kulit, diiket. Bumina teh di Ketib, aya satengah kilo mah kitu ti imah teh…?
Sanajan bari rada mangsa-mingsir, lantaran galak-polotot teu kaop ningali anu carekeun, tapi teu keudeu sok pada ngadadago, lantaran sok babagi wae keur jajan ka barudak teh – kuring sadudulur. Bibi ge tah, sakitu geus SMP sok milu namprak ari Uyut Iki nuju babagi teh, padahal nya geus gede mah entong. Budak nu kaparengan keur ngaber ge teu weleh kaduum, dipihapekeun, naha ka indungna, naha ka bapana, ka lanceukna, atawa ka sahana we.
Beuki sawawa beuki kapikir, Uyut Iki mah pikanineungeun pisan, galak-galak ge. Ku geten-tulatenna. Apal pisan ka saurang-saurangna anak-incu dulur teh. Ka mana ari Si Tarmana? Ka mana ari Si Samenin? Ka mana ari Si Jebleh, ka mana ari Si Kanjut? Dedengeeun nepi ka ayeuna ge ari ngaroris bebenyit teh. Si Samenin teh ka Bi Enin, Si Jebleh ka Mang Didin pedah biwirna enya jebleh, Si Kanjut ka Mang Juhara. Ka kuring mah sok Si Bayet, padahal asa jauh nya ti Bayet ka Supriatna.
Sigana lain barudakna wungkul nu ‘ngeper’ ku Uyut Iki teh, da indung-bapana, nini-akina ge kaciri sok rada ‘pak-pik-pek’. Mun dikira geus pisumpingeun Uyut Iki teh, sok rada berseka di imah-di buruan teh. Dina tos sumpingna, nini kuring ge sok ngadadak dakar-deker manggorengkeun cau raja bulu, kalandepna.
Geureuanana atuda mokaha. “Cik sarasapu atuh, kawas jarian weh buruan teh!” “Omekeun Kaya, tuh kenteng siga ngolosod!” “Mun diminyak, Samenin, buuk teh mani serewul kitu!”
Sok sasauran we ari aya teh, dihadepan ku kolot-kolot, barudak onaman geus dibagi mah terus we ngalaleungit.
Di mana bade mulih, angger sasauranana teh, “Pek atuh nya, aing rek balik.”
Aya deui nu sok ngasrog teh: Uyut Ukam.
Uyut Ukam mah mindeng ngerakeun. Ku sasauranana. Lain kasar deui, garihal we. jeung teu pandang ka saha-ka saha kituna teh, da meureun geus kitu bahasana we, lain perbawa goreng hate.
Barang jol teh, “Keur naraon, saria!” cenah ka sarerea teh.
Sok nundutan we damelna teh, di tepas atawa dinu golodog. Lenggut, lenggut, rumbahna nu bodas hehelaban kahembos ku renghapna. Mun keur ngalenggut kitu digebah ku bibi, korejat curinghak, “Aduh, mani reuwas aing ku sia, Nyai!” saurna.
Ka Juragan Jawi geura, sakitu ku sasaha dijuragan-juragan, Uyut Ukam mah ana naros teh, “Keur naon sia, Jawi?” cenah.
Geus teuing, ngerakeun! Hadena sasaha ge geus apaleun.
Mun Uyut Engking tara lami ari sindang mulih ti mana-ti mana teh. Tara calik-calik acan seseringna mah. Ari jol teh, ngajengjen we di buruan bari nyepengan angkeng.
“Keur naraon eueueuy…?” saurna.
“Mulih ti mana Aki? Linggih heula atuh!” ceuk nu kasampak teh.
“Entong ah, rek terus ka…” anu da, cenah. Bari rarat-reret. Leos deui weh.
Mok Musti’ah mah saban usik ngasrogna teh, nyorog ngobrol. Pantaran nini.
Geus rada gede kakara ngarti yen teu sabongbrong anjeunna mah ngasrog nyorog ngobrol teh, tapi sakalian nagihan kawantu horeng anjeunna teh tukang dagang duit.
Kadieunakeun, sanggeus kuring sakola, basa mangle keur ngamuat carita nyambung Nyi Sutirah (Nu penjahatna Carmad teh), Mok Musti’ah sok ngiring jadi pamiarsa mun kuring keur mangmacakeun eta carita nepi ka lebah nu rame teh – milu nyarekan Carmad, milu ngakade-kade Nyi Sutirah beunang kaolo ku ruruba.
Ari Mok Suwiyah jeung Mok Maryamah mah ngasrogna teh mun dititah nipung, naha ku indung, ku Ma Tinah, ku Ne Sawi, atawa ku Ne Omah. Da di kuring mah salilana ge barutuh ku tipung beas teh, pan keur adonan sale pisang nu jadi pangupajiwa sarerea.
Mun can aya nu nitah ge osok datang, geugeulis panon, “aya tipungeun yeueuh…!” cenah bari ngasrog. Mun aya, nya terus nipung, mun euweuh mah sok ngadon ngawangkong we bari ngopi saaya-aya. Sapanjang nu kabandungan mah tara aya mubah, sabab mun pareng taya pigaweeun ge, ngopi-ngopi bae mah meunang, malah mun keur aya milik mah sok dibahanan sangu sagala mulangna teh. Imah di Lembur Kadu, kiduleun lembur kuring saeutik.
- Posted in: TATAR SUNDA


text:
Pidato Perpisahan Bahasa Sunda - Dalam berbagai kesempatan saya telah membuat contoh pidato dengan tema perpisahan. Nah, kali ini saya akan membuat pidato perpisahan dalam bahasa sunda. Semoga dengan adanya postingan ini, dapat mempermudah kalian yang sedang membutuhkannya.
Konsep yang saya ambil dari tema kali ini adalah "Pidato Paturay Tineung Ti Murid Ka Guru" atau jika dalam bahasa indonesia artinya "Pidato Perpisahan dari Murid ke Guru" untuk memahami makna dari setiap kalimat dalam pidato ini nantinya saya akan membuat terjemahan dalam bahasa indonesia. Jadi buat kalian ga usah khawatir tidak memahami isi dan makna dari contoh pidato perpisahan bahasa sunda ini.
Baiklah langsung saja ini dia:
Bapa Kepala Sekolah sarta bapa-ibu guru pendidik, pembimbing anu ku simkuring dihormat.
Assalamu’alaikum warohmatullahi wabarokatuh..
اَلْحَمْدُ لِلّهِ رَبِّ اْلعَاَلَمِيْنَ . وَبِهِ نَسْتَعِيْنُ عَلَي أُمُوْرِا لدُّ نْيَا وَا لدِّ يْنٍ . وَعَلَيْ آ لِهٍ وَأَصْحَابِهِ أَجْمَعِيْنَ
"ALHAMDU LILLAHI RABBIL'ALAMIN WABIHI NASTA'INU'ALA UMURID DUNYA WADDIN WA'ALA ALIHI WASHAHBIHI AJMA'IN"
Langkung tipayun manjatkeun puji sareng syukur ka hadirat Allah SWT. kalayan rahmat, hidayah sarta inayahna urang sadaya tiasa pateupung lawung patepang wajah dina acara Paturay Tineung.....
Salajengna shalawat sareng salam mugi tetep dilimpahkeun ka jungjunan urang sadaya Kanjeng Nabi SAW., ka para kulawargana, para sahabat sadayana tug dugi ka urang sadaya salaku umat anjeunna.
Dina kasempetan ieu simkuring atas nami rerencangan sakelas ngahaturkeun nuhun ka bapa Kepala Sekolah sarta bapa-ibu sadayana. Nu mana berkah jasa-jasa sarta pangabdian bapa-bapa sareng ibu-ibu guru dina mendidik, ngabingbing sareng ngajar simkuring kalayan pinuh katekunan, kasabaran, katawakalan, sahingga simkuring sadaya sadaya hasil ngarengseken diajar kalayan sukses sarta nilai nu ngagumbirakeun.
Sajabi ti eta simkuring oge ngaraoskeun ayana kaakraban hubungan antara simkuring sareng bapa-ibu guru sadayana salami simkuring diajar di sakola ieu, sahingga karaosna ku simkuring sapertos dina asuhan nu janten sepuh bae.
Jalaran hal ieu, simkuring ngaraos abot sarta susah kanggo mopohokeun kenangan jasa-jasa sae bapa-ibu guru sadayana nu parantos nempel dina hate sanubari.
Salajengna dina kasempetan ieu simkuring mung tiasa manjatkeun do'a ka dzat Allah Nu Maha Kawasa, mudah-mudahan bapa-ibu guru sadayana salamina dipaparin kakiatan, kasehatan, kasajahteraan sarta salamina dilindunganNa. Margi kajaba mung ku do'a ieu simkuring ngaraos teu mungkin mampuh pikeun ngawales jasa sarta budi bapa-ibu guru anu teu kaetang seuuerna nu parantos dipaparinkeun ka simkuring sadaya.
Mangka dina kasempetan ieu, simkuring teu hilap ngahaturkeun nuhun sarta nyuhunkeun maaf anu saageng-ageungna tina sagala kahilapan boh nu dihaja atawa nu teu dihaja atawa aya prilaku anu teu saluyu sareng kahoyong para bapa-ibu sadaya salami simkuring janten anak didik di sakola ieu.
Akhirna, kalawan parasaan abot pikeun ngahaturkeunnana, mudah-mudahan ku bekel nu parantos kapimilik ti bapa-ibu guru simkuring sadaya tiasa ngagunakeun sakumaha mistina pikeun ngudag sarta ngahontal cita-cita simkuring sadaya.
Akhirul Kalam, Wassalamu'alaikum Wr. Wb


text:
Ano Karsana mimiti muncul dina rohangan ”Manglé Rumaja”, majalah Langensari, Kalawarta Kudjang dina taun 1964. harita téh masih jadi murid SMP di Pameungpeuk. Aya sajak, carita pondok sakapeung bahasan. Dina basa Indonésia ogé sok nyerat dina rohangan remaja suratkabar Pikiran Rakyat, umumna mangrupa carita pondok. Ano kungsi narima Hadiah Sastra LBSS pikeun sajak-sajakna (1992).
Sajakna tacan aya anu dibukukeun. Karyana anu dibukukeun mangrupa carita barudak jeung buku pangajaran sakola kayaning Sari Bahasa Indonésia, 6 jilid keur SD (1987), Pendidikan Bahasa Daérah, keur mahasiswa PGSD (1992), Liburan Bersama Kawan-Kawan Baru (1985), Bunga Mekarwangi (1992), Biarkan Burung-Burung Lepas Bébas (1992), Monumén Hutan Jati (1992) jeung lian-lianna.
Ano dibabarkeun di Pameungpeuk, Garut (10 Novémber 1947). Sabada tamat SPG nuluykeun ka IKIP Bandung jurusan basa jeung sastra Indonésia nepi ka tamat (1975). Sarta ngawulang di almamaterna.
Cut Nyak Dhien
Cut Nyak Dhien dibabarkeun di kulawarga bangsawan nu taat kana agama diLamdinang, wilayah VI Mukim dina tahun1848. Ramana nu namina Teuku Nanta Setia, mangrupiuleebalangVIMukim, tur katurunan Machmoed Sati, nu ngumbara tiSumatera Barat. Machmoed Sati kamungkinan dongkap kaAcehdina abad ke 18 waktoskesultanan Acehdiparentah ku Sultan Jamalul Badrul Munir. kumargi eta, Ramana Cut Nyak Dhien ngagaduhan darah tiMinangkabau[4][2]. Ibu Cut Nyak Dhien nyaeta putri uleebalang Lampagar. Waktos alitna, Cut Nyak Dhien mangrupi gadis nu kakoncara kageulisanna.[2]Anjeunna kenging atikan dina widang agama (nu dididik ku sepuhna atanapi guruagama) sareng lingkungan kulawargana nbgagaduhan kabiasaan ngatik budak gadis pikeun: masak, ngalayanan caroge, tur taat kana atikan). Seueur pameget nu kapincut ku Cut Nyak Dhien sareng pada ngalamar. Dina yuswa 12 tahun, anjeunna tos dinikahkeun ku sepuhna, nyaeta taun1862sareng Teuku Cek Ibrahim Lamnga[4][2], putra ti uleebalang Lamnga XIII. Aranjeunna ngaggaduhan hiji-hijina putera pameget. Teuku Umar, salah sahiji tokoh nu melawan Belanda, ngalamar Cut Nyak Dhien. Kawitna Cut Nyak Dhien nolak, tapi kumargi Teuku Umar ngawidian pikeun ulubiung di medan perang, Cut Nyak Dhien satuju pikeun rimbitan sareng anjeunna dina tahun1880nu nyababkeun ngahudangkeun moral pasukan perlawanan Aceh. Aranjeunna dipaparin budak isteri nu dipasihan namiCut Gambang.[1] Saatos rimbitan sarengTeuku Umar, anjeunna sareng Teuku Umar tempur ngalawan Belanda. Mung, Teuku Umar gugur waktos nyerangMeulabohdina tanggal11 Februari1899, nu nyababkeun anjeunna berjuang nyalira di pedalamanMeulabohsareng pasukan alit. Cut Nyak Dien waktos eta tos sepuh tur ngaggaduhan panyakitencoksarengrabun, numawi pasukanna nu namina Pang Laot ngalaporkeun kaayaan anjeunna, alatan ngaraos iba.[2][3]anjeunna akhirna ditangkep tur dicandak ka Banda Aceh. Ti dinya, anjeunna dirawat sareng panyawatna mulai damang. Kaayaan anjeunna ngahudangkeun sumanget perlawanan rakyat Aceh tur kalayan bubunian masih hubungan sareng pejuang Aceh nu teu acan katangkep, alatan hal eta, anjeunna dialihkeun kaSumedang. Tjoet Nyak Dhien pupus dina tanggal6 November1908kalayan dimakamkeun di Gunung Puyuh,Sumedang.
Aan nu lahir di Bandung (16 November, 1950) kungsi diajar basa Jepang di Akademi Bahasa Asing Bandung tapi teu cucud. Sapopoena jadi wartawan tabloid Galura. Karanganana basa Sunda mimiti dimuat dina Mangle (1967) tuluy sinaGaruda. Kungsi meunang hadiah dina pasanggiri ngarang carita pondok Sunda nu diayakeun ku Yayasan Kudjang Putra, Bandung (1968).
Buku-bukuna nu basa Sunda nu kungsi medal, rereana carita pikeun bacaeun barudak, antaranaKedok Tangkorek (1986), Jalma nu Ngarudag Cinta(1986), Andar-andar Stasion Banjar (1986), Muru Tanah Harepan (1987), Nyaba ka Leuweung Sancang(1990), Tanah Angar di Sebambam (1987), Paul diPananjung, Paul di Batukaras (1996), Si Bedegong(1999), Silalatu Gunung Salak (6 episode, 1999—2001). Nu dina basa Indonesia, antarana Anak Laut Kembali ke Laut (1983), Memburu Harta Karun Peninggalan Jepang (1986), Menjelang Bandung Dibakar (1986), Hijaunya Pucuk Teh (1986), Di Puncak Gunung Manglayang (1986), jll.
Aam Amilia
Aam Amilia téh salah sahiji pangarang wanoja Sunda nu kawilang produktif tur penting dina Sastra Sunda. Mimiti ngarang ti taun 1960-an, nepi ka 2006 ratusan carpon jeung puluhan buku nu geus ditulis.
Karangan Aam Amilia réréana mah ngagambarkeun kahirupan di pakotaan. Aya deuih sawatara karanganana nu ngandung unsur detéktif, siga dina bukuKalajengking. Lian ti ngarang, Aam gé ngipuk sawatara pangarang ku ngayakeun keurseus ngarang. Di antara pangarang nu kungsi kaasuh ku Aam téh Holisoh MÉ jeung Hérmawan Aksan.
Lahir di Bandung, 21 Désémber 1946. Kungsi jadi wartawan jeung redaktur MajalahManglé, majalahHanjuang, koranSipatahoenan,tabloidGalura, tabloidKudjang, koranSunda, wartawatiPikiran Rakyat.
Buku kénging Aam Amilia:Samagaha(1969),Asmara Ngambah Sagara(1970),Lalangsé(1970),Jago-jago Bandung Selatan(carita barudak),Puputon(1979),Buron(1980),Sanggeus Halimun Peuray, Kalajengking(1980),Tempat Balabuh(1994),Sekar Karaton(1994),Panggung Wayang(1992).
Ai_Koraliati
Lahir di Garut, 28 April 1965. Tacan lila kurang-karangna téh, kakara taun 2000-an, tapi sawatara carponna kungsi lélér hadiahCarpon Pinilih Manglé, jeung hadiah ti LBSS. Atuh dina Pasanggiri Novélét Bacaeun Barudak nu diayakeun ku Paguyuban Panglawungan Sastra Sunda, novélét “Catetan Poéan Réré” beunangna dilélér pinunjul harepan. Sapopoéna ngasuh barudak di SMP 1 Lémbang Kabupatén Bandung, da apan Ai téh guru.
Bukuna nu geus medal di antaranaCatetan Poéan Réré(Grasindo, 2007) jeung carponna aya nu dimuat dina antologiKembang Kadengda(2007).
Ai_Rohmawati
LAHIR di Garut, 6 Séptémber 1986. Ngaran aslina mah Ai Rohmawati, ngan duka kumaha sasakalana bet milih sandiasma Wasta Ai. Keur kuliah kénéh di Jurusan Basa Sunda FPBS UPI Bandung. Mimiti kurang-karang-duka enya henteuna mah-ti “ticengklak manah” cenah. Karanganana kungsi dimuat dina Manglé, Giwangkara, Galura, jeung majalah kampus Turus. Kungsi deuih jadi pinunjul pasanggiri carpon jeung karya ilimiah di UPI.
Asep ganda sadikin
Sabada lulus Sarjana Muda Pendidikan Jurusan Bahasa dan Sastra Indonésia IKIP Bandung sarta lulus ti Pendidikan Guru SLA (PG-SLA), taun 1980 Asép terus jadi guru SMA, mimiti di Ciledug, Tangerang, tuluy pindah ka Jakarta, ayeuna di SMA Negeri 12 Bandung bari ngajar ongkoh di SMA Muhammadiyah 4 Sayati, Bandung. Tulisan-tulisanana dina basa Sunda jeung Indonésia, mimiti muncul taun 1974, dinaManglé, surat kabarPikiran Rakyat,Giwangkara,Suara Daérah,Panji Masyarakatjeung lian-lianna. Taun 1986, Asép lulus ti Fakultas Pendidikan Bahasa dan Seni IKIP Bandung.
Waktu mahasiswa aktif di IPMI (Ikatan Pérs Mahasiswa Bandung) Cabang Bandung, jadi réporter Siaran Mahasiswa RRI Stasiun Bandung, Kampusiana Radio Sonata 47 jeung Warung Kopi Mahasiswa Radio Mara (1977-79).
Kungsi nulis buku pangjaranPanduan Belajar Aktif Bahasa dan Sastra Indonésiauntuk SMU.
Asep_Ruhimat
Alumnus Jurusan Pendidikan Bahasa Daérah UPI taun 1984. Mindeng nulis dina koran jeung majalah sarta kiwari keur resep nyieunan buku pangajaran basa Sunda keur barudak sakola. Mun sakalieun nulis, sakapeung sok “sésébréd”, siga basa ngiritik Paguyuban Pasundan. Kasebut guru basa Sunda, tapi nyentrik, resep udar-uder da puguh ngajégang jadi wartawan ongkoh. Nulis sawatara buku pangajaran Basa Sunda.
Bukuna nu geus medal di antaranaSambel Jaér(2006), eusina kumpulan panineungan-panineungan mangsa keur budak. Kungsi milu ngokolakeun tabloidKujangjeung harianKoran Sunda.
Beni_Setia
Sanajan sajak-sajakna anu dina basa Sunda kakara medal dina antologi babarengan jeung nu lian nyaétaAntologi Puisi Sunda Mutahir(1980) jeungSaratus Sajak Sundanu disusun ku Abdullah Mustappa (1992), tapi sajak-sajakna anu dina basa Indonésia geus aya anu dibukukeun antarana nu judulnaLégiun Asing(1987) jeungDinamika Gerak(1990) sarta ku lantaran kagiatanana nyipta sastra, kungsi dilélér Hadiah Sastra ku Pusat Bahasa (1989). Sajak-sajak Béni nu basa Indonésia réa dimuat dina antologi-antologi antaranaSenandung Bandung(1981),Féstival Désémber(1981),Tonggak(1987) nu disusun ku Linus Surjad SG jeung lian-lianna.
Sajakna réa dimuat dina ruangan sastra suratkabarBerita Buana,Pikiran Rakyat,Sinar Harapan, majalahHorisonjeung lian-lianna. Ari nu basa Sunda mimitina dimuat dina suratkabarSipatahoenantaun 1970-an, tuluy sumebar dina majalah-majalahManglé,Kania, jeungGalura. Salian ti nulis sajak, Béni ogé sok nulis carita pondok, di antarana aya anu dimuat dinaSawidak Caritapondokanu disusun ku Abdullah Mustappa saparakanca (1983).
Béni dibabarkeun di Soréang, Bandung (1 Januari 1954). Satamatna ti SPMA (Sekolah Pertanian Menengah Atas) henteu jadi patani atawa penyuluh pertanian, tapi icikibung dina dunya kasenian.
Ku lantaran kajodokeun ka urang wétan, ayeuna Béni matuh di Madiun hirup tina ngarang
Chye_Reti_Isnendes
LAHIR di Sukabumi, 2 Désémber 1972. Sapopoéna ngajar di Jurusan Pendidikan Bahasa Daérah UPI. Nulis carpon, éséy jeung sajak dina basa Sunda. Bukuna,Kidang Kawisaya, dilélér Hadiah Sastra Rancagé taun 2002. Karanganana dimuat deuih dina bukuSajak Sunda dalam Dua Bahasa, Kanagan(kumpulan carpon pinilihManglé),Heulang nu Ngajak Béngbat(antologi carpon & sajak PP-SS),Néangan Bulan(antologi sajak Taman Budaya), jeungKembang Kadengda(antologi carpon, 2007).
Dadan_Sutisna
Dijurukeun di lembur Pasirloa, pasisian Tanjungsari Sumedang, 22 Pébruari 1978. Mimiti ngarang ti keur SMP kénéh, tapi dikirimkeun ka média massa mah basa geus di SMU, taun 1995. Karanganana dimuat dina koranKudjang,MangléjeungGaluramangrupa carita pondok jeung carita nyambung. Sanggeus lulus SMU, taun 1997, bari ngimpleng-ngimpleng hayang kuliah (hanjakal nepi ka ayeuna can kalaksanakeun) sok idek-liher di majalah Manglé, nepi ka jadi wartawan pisan. Kungsi jadi Juara Harepan Pasanggiri Carita Pondok DK. Ardiwinata (1997), Harepan Pasanggiri Novel DK. Ardiwinata (1999), Juara I Lomba Cerita Rakyat Jabar (2000) Hadiah Sastra “Samsudi” (2002), Hadiah Sastra “Samsud” (2004), Hadiah Jurnalistik Moh. Koerdi (2003), Hadiah LBSS (2003).
Karyana nu geus dibukukeun di antaranaMistéri HaurGeulis(Kiblat Buku Utama, Bandung, 2003),Nu Ngageugeuh Legok Kiara,(Kiblat, Bandung, 2001),Campaka Mangkak,antologi carpon (Kiblat Buku Utama, Bandung, 2004),Kanagan,antologi carpon(Geger Sunten, Bandung, 2004)Surat Cinta Pangarang Sunda(Kiblat Buku Utama, Bandung, 2004),Dén Angor(Djatnika, Bandung, 2001),Ukur Banyol(PT Manglé Panglipur, Bandung, 2000),Belajar Mudah Menggunakan Internet(Cipta Utama Press, Bandung, 2007),7 Langkah Mudah Menjadi Webmaster,buku internet (Mediakita, Jakarta, 2007).
Resep uprak-oprék kana komputer, pangpangna mah ngadésain internét.Website-nanu munggaran,Longsér: A Sundanese Folk Theatre, kapilih jadi finalis dinaAdikarya Désain Indonésia 2003. Di PP-SS kapeto jadi sekertaris sakaligus kuncén websiteppss.or.id. Ayeuna sapopoéna jadi Redaktur Majalah Basa SundaCupumanik.
DARPAN
LAHIR di Karawang, 4 Méi 1970. Nulis carpon, sajak jeung éséy dina sawatara koran jeung majalah basa Sunda. Kungsi kasinugrahan Hadiah Sastra Rancagé 1999 keur bukunaNu Harayang Dihargaan, Hadiah LBSS jeung Hadiah Samsudi jeung Hadiah D.K. Ardiwinata. Ayeuna matuh di Garut bari ngajar di SMPN 1 Pakénjéng. Milu ngokolakeun Komunitas Srimanganti di Garut bari ngayakeun rupaning kagiatan sastra keur barudak sakola.
Dede_Safrudin
Lahir di Bandung (6 Séptémber 1972), tamatan S-1 Fakultas Sastera Universitas Padjadjaran. Mulai nulis sajak Sunda dina Kalawarta Kudjang (1993), saterusna dimuat dina Mangle jeung Galura. Anggota Kelompok Studi Budaya “Rawayan” jeung Komunitas Dangiang. Sajakna dimuat babarengan jeung nu sejen dina antologi Nyurup Lambak (1995) jeung Antologi Puisi Sunda I (1997).
Kungsi narima Hadiah LBSS pikeun prosa (2000) jeung jadi pinunjul pasanggiri kritik sastra nu diayakeun ku Yayasan Pasundan (2001).
Sawatara sajakna dimuat dina antologiSajak Sunda(Kiblat Buku Utama, 2007) nu dikumpulkeun ku Ajip Rosidi.
Dyah_Padimi
Mulai ngamuatkeun guguritan katut éséy dina majalahMangléjeung suratkabarPikiran Rakyatsabudeureun taun 1990. guguritanana réa ngagambarkeun rasa kawanojaan sacara terus-terang, di sagigireun ngagambarkeun kadeudeuhna ka lemah caina, Tanah Sunda. Éséyna némbongkeun kaseukeut jeung kajembaran sawanganana.
Jenengan lengkepna Rt. Dyah Padmini Y. Locatelli, dibabarkeun di Sukabumi (10 Oktober 946). Tamatan Ecole Superieure de Perfectionne ment Industrial UI-DIP-ESPI, Paris. Kungsi jadi konsultan Campagnia Generale d’Ingegneria, Roma.
Taun 2001 dilélér Hadiah Sastra Rancagé pikeun bukunaJaladri Tingtrim(Girimukti_Pasaka,_2000).
Sumber:Sajak Sunda(Kiblat Buku Utama, 2007)
Eddy_D._Iskandar
Roman-roman Éddy D. Iskandar kungsi jadi bacaan populér barudak rumaja di sakuliah Indonésia. Aya kana 70 judulna. Réa di antarana nu geus dijieun filem. Éddy pribadi réa nyusun skénario filem, kaasup sérialSi Kabayannu cenah sukses sacara komérsial di Jawa Barat. Dina basa Sunda Éddy sok nulis sajak jeung carita pondok salian ti bahasan téh. Béda tina karya-karya dina basa Indonésia nu sipatna pop, tulisan Éddy dina basa Sunda mah serieus. Réa dimuat dina majalah-majalahManglé,Gondéwa,Handjuang, jeungGalura. Sajak jeung carita pondokna réa anu geus dibukukeun, di antaranaNu Ngaronghéap_Mangsa_Surup(1977),Heuay(1978),Jamparing(1980),Waruga Garba(1984),Kasidah Langit(1992),Tali Asih nu Nganteng(1985),Lembur Singkur Panineungan(1986) jeung lian-lianna.
Éddy dibabarkeun di Ciwidéy, Bandung (11 Méi 1951). Satamatna SMA kungsi kuliah di Akademi Industri Pariwisata di Bandung. Bada tamat pindah ka Akademi Sinématografi Institut Kesenian Jakarta (IKJ), tapi henteu nepi ka lulus ku sabab kajongjonan teuing nyieun skénario filem. Kungsi jadi redaktur majalahCakakak, kiwari redaktur mingguanGalura.
Jeung babaturan saangkatan kayaning Juniarso Ridwan, Godi Suwarna, Yoséph Iskandar jeung lian-lianna, kungsi ngadegkeun ”Durma Kangka”, nu maksudna pikeun ngamajukeun budaya jeung sastra Sunda. Di antarana medalkeunAntologi Puisi Sunda Mutahirnu ngamuat sajak-sajak Éddy D. Iskandar, Juniarso Ridwan, Yoséph Iskan dar, Béni Setia, Taufik Faturohman, Godi Suwarna, jeung Wawan Setiawan.


text:
Brawn GP
Brawn Grand Prix Formula 1 Team (alias Brawn GP) mangrupakeun salahsahiji tim balap Formula 1 ti Inggris. Tim ieu mangrupakeun akusisi ti tim Honda F1 anu mundur di akhir 2008 ku lantaran terkena imbas krisis global. Bos tim ieu nyaeta Ross Brawn, dibaturan ku dua pembalap nu kaasup cukup alus, nyaeta Jenson Button sareng Rubens Barrichello.
Tim ieu ngamimitian debutna di GP Australia 2009. Di balapan eta, tim ieu langsung nyatet sajarah anyar, ku lantaran mampu ngaraih pole position sareng kameunangan. Pertama kalian jang tim anyar sejak era Mercedes di taun 1954.


text:
Jumat, 20 November 2009
NINI - NINI DI ACARA KAWINAN
maklum meureun acara kawinan na dirayakeun meuni mewah pisan sampe ka nanggap doger monyet jeung jaipongan.
pas keur ngantri prasmanan aya nini-nini nu keur ngorehan / ngocek angeun soup meuni lila pisan sampe ka antrian ngantai siga rek lalajo bioskop film 2012..
Nu Ngantri : " nini ulah lami teuing atuh ngocek soup teh, ieu antrian tos panjang ".
Nini-Nini : " kela ujang antosan sakedap deui nya..". (bari anteng we ngocek soup )
Nu Ngantri : " ari nini nuju ngorehan naon atuh..?? apanan daging mah eta aya di luhur ngambang tinggal di siuk ". ( bari aneh jeung panasaran nempo kalakuan si nini )
Nini-nini : " sanes milari daging ujang nini mah..". ( bari terus we ngocek angeun soup )
Nu Ngantri : " trus ari nini milari naon atuh..?? eta nyiuk soup wae meuni lami jeung di kocek2 ". ( nu ngantri keuheul tp panasaran )
Nini-Nini : " ieu ujang nini teh milari Huntu Palsu nini tadi murag kana ieu angeun soup ". ( bari beungeut tanpa dosa )
Nu Ngantri : " dasar weureu...( kabeh nu ngantri langsung bubar da meureun geuleuh )
1 komentar:


text:
di susun
1. (1 ) di perpustakaan aya rupa rupa buku
(2) di sakola dian aya perpustakaan
(3) ari tempatna di gigiren kooperasi sekola
2. (1) dani ka sakolana sok leumpang
(2) sakola dani henteu jauh ti imahna
(3) mapay gang ambeh leuwih deukeut
3. (1) pangajianana di masjid hareupeun sakola
(2) unggal sore jaki sok di ajari ngaji
(3) ari anu ngawurukna pa ustad dede
4. (1) basa keur sasapedahan alun alun
(2) tuurna bared tisusud kana taneuh
(3) kamari irpan labuhtina sapedah
5. (1) pamere bibina ti kiaracondong
(2) ku popi dingaranan si mawat
(3) popi boga anak kucing lucu pisan
susun kl males ketik pake nomor kl rajin terserah yang penting jawab jangna males atu


text:
Dispersi statistik
Ukuran dispersi statistik kudu ngahasilkeun angka nol lamun sakabéh data identik, sarta kudu naék lamun datana leuwih béda. Ukuran dispersi pangpentingna nyaéta simpangan baku, akar kuadrat varian.
Ukuran séjénna nyaéta rentang, interquartile range, sarta rata-rata simpangan mutlak, sarta dina kasus kategori variabel random, entropi diskrit. Tara pernah negatip; nilai pangleutikna nu mungkin nyaeta nol.
Ukuran dispersi statistik sabagian dipake lamun lokasi invariant, sarta liniér dina skala. Maka lamun variabel random X ngabogaan dispersi SX mangka transpormasi liniér Y = aX + b keur wilangan riil a jeung b kudu mibanda dispersi SY = aSX.
Tempo oge kasimpulan statistik.


text:
Carpon ini bisa dikatakan agak nyambung (saling terkait inspirasinya) dengan judul ini: “Manehna Geus Aya Nu Boga”. He..he..
Geus rineh kareuwas kuring naksir kanu geus boga salaki. Bray, bray, bray, singkalolebat aya raray nembongan. Asa mirip jeung nu tadi di FB, tapi ayeuna mah asa geus leuwih wanoh.
Panon dikeureudeup-keureudeup, hayang eces saha nu nembongan dina lamunan teh.
“Duh hujan geus raat deuih.”
“Ah, bae we, kagok pesbukan. Kebon sorangan ieuh, moal aya nu mecat.”
Heueuh we ngaranna ge inget pisan. Eta wanoja pernah amprok dua taun katukang. Harita ge kuring geus kabandang, tapi sabab hayang bisnis heula, kuring teu pati ngajurung kana kahayang.
Tambah-tambah deui, manehna asa kurang jangkung. Kuring hayang nu leuwih jangkung saeutik ngameh perbaikan keturunan. Ari irung mah geus mancung, geulis camperenik, soca ge meni anggun, pinter deuih. Imutna? Tong ditanya deui, ngaalinyen langki katinggal waos nu beres bodasna.
Kuring muka profilna, sanajan masih kasieunan hanjelu deui.
“Aduh foto-fotona meni matak ngaruntagkeun jagat hate nu keur tibelat.”
Nu nganggo gamis, katinggal nutupna. Nu nuju nganggo jeans sareng acuk bodas, meni katinggal ramping artisna. Eta remana, meni matak hoyong paamprok ramo pacepeng pageuh sareng anjeunna.
“Keur nulis carpon ieu ge, da soca sareng imutna teu weleh kabayang-bayang bae atuh para pamiarsa sadaya haha….”
Hey, gening statusna “sudah menikah”.
“Bener ieu teh? Atuh kuring telat deui?”
Bari rada sabar, kuring macaan sababaraha komentar dina fotona. “Mun geus kawin ge, keun we atuh ari migandrung ti kajauhan mah. Da kumaha atuh ari bogoh mah? Asal teu ngagoda manehna we nya….!”
Bray teh, panon poe asa caang. Dunya lega nakeranan.
“Iraha bade nikahna?” ceuk baturna ngagonjak.
“Mangga we salira heula” kitu ceuk manehna teh.
“Gustiiiii….berarti manehna can kawin. Eta status teh ngan saukur pupulasan.”
“Rek dicangcang ati siah. Geus beres kuliah nu saeutik deui, rek langsung ka bale nyungcung.”
“Beu ambeuu….umurna ngora teuing….”
Tapi, sugan we daekeun….da ceuk batur mah kuring ge teu goreng-goreng teuing. Malah aya sababaraha awewe geulis nu ngomong yen kuring teh kasep jeung awet muda. Tapi dipuji kitu ge, hate mah tetep teu kapincut ku pujian. Cumantel mah ukur ka simanehna.
“Sun jauh, geulis. Antos akang bade ngabandang salira saenggalna.”


text:
Lembur kuring geningan da lembur kuring. Perenahna di sisi lamping pagunungan. Teu anéh lamun taneuh lemburna henteu rata, monténg ka béh kidul. Lampingna dipungkas ku walungan gedé jeung pileuweungan.
Ari lembur manéhna aya di béh kiduleun lembur kuring. Sarwa waé perenahna di lamping pagunungan. Ngan aya di lamping anu monténg ka béh kalér. Atuh lampingna téh dipungkas ku walungan anu sarua.
Lamun disawang ti lembur kuring mah lembur manéhna téh kacida deukeutna. Ngan ukur kahalangan ku walungan reujeung leuweung. Hanjakal waé jalan anu nepungkeun lembur kuring jeung lembur manéhna téh ngan ukur jalan satapak. Jalan anu ngan ukur bisa diliwatan ku jalan leumpang. Ditambah deui kudu meuntas walungan gedé anu euweuh sasakan.
Nyawang lembur manéhna ti handapeun tangkal camara mah siga anu nampeu. Pilemburanana, imah-imahna, buruanana, katempo henteu kasamaran tingal. Hanjakal éta ngan ukur dina sawangan. Nyatana mah jauh kusabab jalan anu kudu disorang pikeun nganjugjug ka lembur manéhna téh kudu nguriling ka girang walungan gedé.


text:
Taun 1972, waktu kuring kelas II SMA, babaturan nu urang Rancakalong,
hariweuweus, cenah di lembur nu deukeut jeung lembur manehna, keur aya
gerakan ngabersihkeun para tukang teluh.
"Dibersihkeun kumana?", ceuk kuring teh.
"Nya dilekek", cenah bangun sugema, lemburna aman ti pagawean tukang teluh.
"Ah maneh mah, kumaha ngabuktikeunana, eta jalma tukang teluh?", ceuk kuring
teh heran.
"Gampang, cirina lamun aya nu pasea jeung tukang teluh, nu maseanana sok
gering, malah aya nu tepi ka hanteuna"
"Lamun kitu mah, loba meureun nu dibersihkeun teh?"
"Geus tujuh urang!"
Saminggu saprakna paguneman kuring jeung babaturan, warta ngabersihkeun
tukang teluh teh ngajeblag dina Pikiran Rakyat. Korbanna pas 7 urang,
saperti nu disebut ku babaturan. Ceuk warta eta teh, tujuh urang nu
disangka tukang teluh, ditelasan, terus mayitna dikuburkeun dimana wae. Nu
jadi algojo urang lembur Tanjung siang Subang, cenah ngahaja disewa ku urang
Rancakalong, da meureun teu pati tega ari kudu nelasan batur salembur mah.
Harita Sumedang rada "geunjleung" sabab jarang aya kajadian samodel kitu,
malah sainget kuring tepi ka ayeuna, ngan harita-haritana kajadian samodel
kitu di Sumedang. Waktu di sidang, pangadilan pinuh kunu hayang nyaho.
Ngagunusiksa batur ku jalan mistik, diurang disebut teluh, jarang disebut
elmu sihir. Kapercayaan kana teluh kuat pisan diurang, salian di
Rancakalong taun 1972, kajadian ieu sababraha kali mucunghul di Jabar
bagean kidul sababarha taun katukang. Hanjakal ngabuktikeun ayana teluh,
hese. Kungsi maca cenah perkara teluh teh rek diasupkeun kana hukum positif
pidana, keur nampung "aspirasi" masyarakat nu kuat keneh kapercayaanana kana
teluh. Tapi duka lebet henteuna mah, nu jelas acan kungsi ngareungeu tukah
teluh asup ka pangadilan kulantaran disangka neluh.
Ceuk cenah, di aturan jaman Majapahit baheula, aya undang-undang anti teluh,
teu jelas jiga kumaha tah jalma baheula ngabuktikeun tukang teluh. Eta
baheula, tapi ayeuna di Arab Saudi, lamun disangka jadi tukang sihir teh
bisa dihukum atawa paling henteu ditewak pulisi. Saperti nu kaalaman ku
Ruminih jeung Tari TKW ti Indonesia nu ditewak pulisi Arab Saudi, kulantaran
disangka tukang teluh. Maranehna diasupkeun panjara terus disiksa. Sanggeus
Indonesia "turun tangan", dua urang Indonesia nu keur sial ieu, poe ieu
dibalikkeun ka Indonesia. Aya deui dua urang TKW nu tepi ka hanteuna disiksa
ku dununganana, kulantaran disangka neluh dununganana!
Naha kumaha urang Arab Saudi boga bukti yeng TKW nu dikirim ti urang teh aya
nu boga profesi Tukang Teluh? Tah ieu nu cilaka, kulantaran beda budaya tea.
Bangsa urang sok percaya kana jimat atawa isim, biasana keur maksud
kasalametan. Tapi mamawa jimat jeung isim ka Arab Saudi bisa jadi mamala,
disangka jadi tukang Teluh. Dina warta sababraha bulan katukang aya TKW nu
mamawa siki jambe (sigana mah keur jimat) , kapanggih, langsung dituduh
tukang teluh. Meureun, siki jambe keur Urang Arab Saudi kaasup barang aneh,
da di tanah arab mah euweuh tangkal jambe.
Teu di nagara sorangan, teu di nagara batur, dituduh jadi tukang teluh nasib
bisa sial. Di urang bisa dikoroyok batur salembur, di nagara batur malah
leuwih, sabab pamaretahna oge pipilueun percaya kana teluh ...leuwih cilaka
deui. :lol:


text:
Poe bieu mah, aki boga lalakon pikaseurieun, basa ngalongok anu maot, sabab aya salah saurang jalma anu ngadongeng pikaseurieun, pajarkeun teh cenah aya mayit anu leungeunna teu bisa disidakepkeun tuluy we namprak, sanajan geus sagala cara ditarekahan, angger we teu bisa.
Tungtungna salah saurang kulawargana ngadatangkeun hiji kolot ...anu geus ahli dina cara ngurus mayit. Barang datang, eta kolot teh tuluy mariksa kaayaan mayit. Sanggeus rada lila eta kolot teh ngarewos ka salah saurang kulawargana : “ Cik jang.. aki menta duit sarebu..!!.. sanggeus dibere, eta duit sarebu teh ku si aki dikeupeulkeun kana leungeun mayit. Sarerea anu ningalikeun euweuh anu teu kerung, sabab teu ngarti naon maksudna.
Geus rada lila, si aki ngomong deui : “ Cing saha anu boga duit 50.000..??, sarerea ting rareret da teu ngarti rek dikumahakeun.
Caritana salah saurang anu ngalongok mikeun duit ka si aki, bari ngomong : “ yeuh ki.. anu abdi we tamut heula…!!.
Eta duit ku si aki dicokot, tuluy dikeupeulkeun kana leungeun mayit. Na atuh, sarerea oge euweuh anu teu ngarenjag bari bengong, sabab barang dikeupeulan duit 50.000, eta leungeun mayit.. jol gep weh ngeupeul duit, bari langsung sidakep.. Si aki nyerengeh bari ngomong
: “ emh… dasar manehna mah keur hirupna tukang barang penta, geus maot oge masih keneh apal kana duit gede mah…!!
Bari ngaheheh…
Eta anu diinjeuman duit tea, da lebareun meureun, tuluy nyoba nyoba nyokot duit anu dikeupeul ku eta mayit, tapi tibatan beunang mah, kalah ka ngesang nyokotna oge…
Anu boga duit kukulutus bari ngomong.. : “ si bedul teh…!!, aya bahan lapur tah duit teh…!! ( bari ngaleos ) …
Na da tungtungna mah sakur anu ngalongok, anu tadina ngahareruk teh jadi sareuri mani ngehkey, sok sanajan rada di tahan oge, da bisi eraeun kulawargana…
Si aki harita ngomong ka sarerea : " tah ayeuna mah, sok geura bungkusan, mengpeung duitna can lesot...!! " ( bari nyerengeh )
Cag…


text:
-
Nuhun
-
1) Lamun ngadaptar, anjeun bakal tos seueur kamajuan babarengan jeung sajarah.
2) Anjeun meureun diajar tanpa advertisements (sanggeus tutulung leutik)
-
Sanggeus tutulung leutik bakal nyabut advertisements ti akun Anjeun. Sabar, sabab ieu prosés manual.
-
1) Tulis comment ngeunaan naon nu dipikaresep jeung teu daek
2) Tulis ngeunaan gagasan Anjeun, kumaha carana ningkatkeun learning
3) Katakan ka babaturan urang (babagi website urang dina jaringan sosial, gabung jeung kuring di https://www.facebook.com/TouchTypingStudy)
-
Jumlah waktu diperlukeun pikeun diajar toél-ngetik oge gumantung kana Tret pribadi Anjeun. Éta ogé penting pikeun ngalaksanakeun rutin. Pikeun hasil nu alus we nyarankeun Anjeun pikeun nyokot 1 palajaran sapoé.
Inget, nyaho mana kabéh aksara nu teu mean anjeun geus siap pikeun ngetik gancang meunangkeunana. Ramo anjeun kudu ngamekarkeun pola gerak atawa jadi disebut 'otot memori gerakan' tempat unggal kenop husus aya, tanpa pamikiran ngeunaan kenop atawa nempo kibor. Gerak otomatis ngan dimekarkeun ngaliwatan loba pengulangan. Inget - ngan prakték ngajadikeun sampurna!
-
Pikeun ngukur WPM, program diitung sabaraha kecap nu geus ditulis per menit. 1 kecap = 5 karakter, kaasup spasi jeung tanda baca.
-
Ti sisi téhnis Anjeun kudu ngan hiji koneksi Internet. Tapina, Anjeun ogé bakal butuh motivasi jeung kahayang pikeun ngaronjatkeun touch kaahlian ketikan Anjeun.
-
Mangga, pastikeun konci hurup gede teu aya di sawaktos Anjeun ngamimitian ketikan. Lamun konci hurup gede hurung, program naroskeun ka pencét kenop ditanya + shift sakaligus.
-
Ngetik Study nyaéta for everyone who wants to ngamekarkeun touch kaahlian ketikan kasebut nya. Ketikan Toél skill nu bisa nyandak jalma pikeun ngetik, tanpa nempo kibor pikeun manggihan kenop nu bener.
-
Enya, ngetik Study nyaéta merenah ogé for teu urang jeung dyslexia. Jeung touch skill ketikan ieu urang boga kaunggulan nu béda dina sajumlah wewengkon salaku tanpa kaahlian touch ketikan. Salaku sababaraha urang dyslexic geus gangguan jeung tulisan leungeun, boh ti laju jeung Ortografi sudut pandang, karya diketik bakal kituna jadi leuwih merenah.


text:
tak ku sangka tak ku duga ketemu juga jeung barudak salapan..
awal na sim kuring pas naek tangga,, teu ningali ci timen tepoz..ah tiis weh naik ka luhur,,pas di luhur aya ci badeur
jeung si doet,,, eh pas di luhur ci timen nyamperkeun,,gelo siah urg teu di sapa di handap,,hapunten men ah
ges lila datang ci awi mawa kabogoh na,,sexi eung wie hehehe
ngobrol bercanda,, resep we lah barudak na
ga lama barudak ngajak ka selasih,,,
arindit weh 4 motor menuju selasih,,,
pas geus di selasih langsung weh paresen minuman jeung makanan,,,
ngobrol heula sambil nungguin pesanan...
di tilik tilik di sidik sidik,,arah jam 1 aya pingping awewe,,beuhhh barudak teh ngobrol teh panon bari ka ping ping
teu lila datang pesanan makan n minuman teh
aduh eta mah aya nu pikaseurieun pas dahar ci timen...
kan ci timen teh pesen makanan jepang pk sumpit,,,atuh si sangu teh malalurag da teu biasa makan pk sumpit meren,,,
ckakakaka barudak teh saleri
bener" berkesan lah karek panggih budak 9 teh
hayang panggih deui tp hayang lobaan jeung awewe na anu
aya teu nya..
tos ah sakieu heula carita nu rada teu puguh nulis na
camlikum ah